open-index/open-wikipedia-markdown huggingface dataset:
കെ. കല്യാണിക്കുട്ടിയമ്മ

പ്രമുഖയായ സാമൂഹ്യപ്രവർത്തകയായിരുന്നു **കെ. കല്യാണിക്കുട്ടിയമ്മ** (ജനനം:1905). അദ്ധ്യാപിക, വിദ്യാഭ്യാസപ്രവർത്തക, സ്ത്രീസ്വാതന്ത്ര്യവാദി, ജനനനിയന്ത്രണത്തിന്റെ വക്താവ് എന്നീ നിലകളിലൊക്കെ പ്രവർത്തിച്ചു.  ജീവചരിത്രത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചിട്ടുണ്ട്.

## ജീവിതരേഖ
തൃശൂരിലെ പ്രശസ്ത ഡോക്ടറായ മൂത്തോടത്തു കൃഷ്ണമേനോന്റെയും കോച്ചാട്ടിൽ കൊച്ചു കുട്ടിയമ്മയുടെയും മകളാണ്. ബി.എസ്.സി, ബി.എഡ് ബിരുദങ്ങൾ നേടി അധ്യാപികയായി. ചെന്നൈയിലെ ക്യൂൻ മേരീസ് കോളേജിൽ നിന്നും സയൻസ് ബിരുദമെടുത്തു. ആനി ബസന്റ്, വി.കെ. കൃഷ്ണ മേനോൻ, ജിദ്ദു കൃഷ്ണമൂർത്തി എന്നിവരുമായി ആത്മബന്ധം സ്ഥാപിച്ചു. ഭൗതിക ശാസ്ത്രത്തിൽ ബിരുദാനന്തര ബിരുദമെടുത്ത അവർ തൃശൂരിലെ താൻ പഠിച്ച വി ജി സ്‌കൂളിൽ തന്നെ അദ്ധ്യാപികയായി. സ്ത്രീ വിദ്യാഭ്യാസത്തിന്റെ ആവശ്യകതയെക്കുറിച്ച് അക്കാലത്തെ ആനുകാലികങ്ങളിൽ ധാരാളമായി അവർ എഴുതിയിരുന്നു. 
വെള്ളായ്ക്കൽ നാരായണ മേനോൻ പത്രാധിപരായിരുന്ന 'ലക്ഷ്മി ഭായ്' മാസികയിൽ സന്താന നിയന്ത്രണം, സ്ത്രീ സമത്വം തുടങ്ങിയ വിഷയങ്ങളിൽ ലേഖനങ്ങളെഴുതി. 'സ്ത്രീ പുരുഷ സമത്വത്തിനുള്ള ചില പ്രതിബന്ധങ്ങൾ' എന്ന തലക്കെട്ടിൽ അവർ മാതൃഭൂമി ആഴ്ചപ്പതിപ്പിലെഴുതിയ ലേഖനം (പ്രത്യേക ലക്കം 1938) അക്കാലത്ത് വ്യാപകമായി ചർച്ച ചെയ്യപ്പെട്ടിരുന്നു.
കല്യാണിക്കുട്ടി അമ്മ ദീർഘകാലം അധ്യാപികയായി സേവനമനുഷ്ഠിച്ചു. സ്‌കൂൾ ടീച്ചറായിത്തുടങ്ങി ഡി ഇ ഒ ആയി വിരമിച്ചു. അക്കാലത്തെ ആനുകാലികങ്ങളിൽ ധാരാളമായി എഴുതിയിരുന്നു സ്ത്രീ       വിദ്യാഭ്യാസത്തിൽ അതീവ തൽപരയായിരുന്ന അവർ അഖിലേന്ത്യാ വിമൻസ് കോൺഫെറൻസിൽ സജീമായി പ്രവർത്തിച്ചു. ഗർഭനിരോധനമാർഗങ്ങൾക്കായും വാദിച്ചു. 1930 ൽ അവർ എഴുതിയ, 'ഞാൻ കണ്ട യൂറോപ്പ്' എന്ന യാത്രാവിവരണ ഗ്രന്ഥം വ്യാപകമായി വായിക്കപ്പെട്ടു.1951 ൽ അന്നത്തെ ടെക്സ്റ്റ് ബുക്ക് കമ്മറ്റി ഒമ്പതാം ക്ലാസിൽ മലയാള പുസ്തകത്തിൽ 'ഞാൻ കണ്ട യൂറോപ്പി'ലെ ഒരു അദ്ധ്യായം ഉൾപ്പെടുത്തി.
## സന്താന നിയന്ത്രണം
1934 ൽ ഡിസംബറിൽ കറാച്ചിയിലെ അഖിലേന്ത്യാ മഹിളാ സമ്മേളനത്തിൽ പങ്കെടുത്ത കല്യാണിക്കുട്ടിയമ്മ സന്താന നിയന്ത്രണത്തിനായി ശക്തമായി യോഗത്തിൽ വാദിച്ചു. വർധിച്ചുവരുന്ന ജനസംഖ്യയും ദാരിദ്ര്യവും കണക്കിലെടുത്ത് ഇത് നടപ്പിലാക്കണമെന്നായിരുന്നു അവരുടെ വാദം. ഡൽഹിയിൽ ഈ വിഷയങ്ങളിൽ അഭിപ്രായം തേടാനായി മഹാത്മാ ഗാന്ധിയുമായി അവർ കൂടിക്കാഴ്ച നടത്തി. അഭിമുഖത്തിൽ   അവരുടെ ചോദ്യത്തിന് ഗാന്ധിജിയുടെ മറുപടി ഇതായിരുന്നു.  "ഞാൻ സന്താന നിയന്ത്രണത്തിനെതിരാണ്. ആത്മനിയന്ത്രണത്തിലാണ് ഞാൻ വിശ്വസിക്കുന്നത്."

## കൃതികൾ
* പഥികയും വഴിയോരത്തെ മണിദീപങ്ങളും(ആത്മകഥ)
* 'ഞാൻ കണ്ട യൂറോപ്പ്'

## പുരസ്കാരങ്ങൾ
*കേരള സാഹിത്യ അക്കാദമി പുരസ്‌കാരം (1994)
## അവലംബം

## പുറംക ണ്ണികൾ
* ഗാന്ധിജിയുമായി നടത്തിയ അഭിമുഖം - ഹിന്ദുസ്ഥാൻ ടൈംസിൽ, 11-1-1935 ന് അച്ചടിച്ചു വന്നു.
വർഗ്ഗം:1905-ൽ ജനിച്ചവർ
വർഗ്ഗം: 1997-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 20-ന് മരിച്ചവർ

വർഗ്ഗം:കേരളത്തിൽ നിന്നുള്ള വനിതാ സാമൂഹ്യപ്രവർത്തകർ
വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:വിദ്യാഭ്യാസപ്രവർത്തകർ
നൂർപൂറിലെ സൂരജ് മൽ

ഹിമാചൽ പ്രദേശിലെ നൂർപൂറിൽ ഭരണത്തിലിരുന്ന രാജാവായിരുന്നു **സൂരജ് മൽ** (ഭരണകാലം:1613 - 1618). 
മുഗളരുടെ സഖ്യകക്ഷിയായിരുന്ന ഇദ്ദേഹം 1617-ൽ കാങ്ഡ കോട്ട ആക്രമിക്കുന്നതിനിടയിൽ മുഗളരുമായി തെറ്റിപ്പിരിയുകയും ഒളിവിൽ പോകുകയും ചെയ്തു. 1618-ൽ ചമ്പയിൽ വച്ച് മരിച്ചു.
സൂരജ് മലിന്റെ സഹോദരനായ ജഗത് സിങ്ങാണ് അദ്ദേഹത്തെ പിന്തുടർന്ന് നൂർപൂറിൽ ഭരണത്തിലേറിയത്.

## അവലംബം

വർഗ്ഗം:ഇന്ത്യയിലെ രാജാക്കന്മാർ
നീലമ്പേരൂർ മധുസൂദനൻ നായർ

പ്രമുഖ മലയാള കവിയും സാഹിത്യകാരനുമായിരുന്നു **നീലമ്പേരൂർ മധുസൂദനൻ നായർ** (ജനനം: 25 മാർച്ച് 1936; മരണം: 2 ജനുവരി 2021). കവിതക്കുള്ള കേരള സാഹിത്യ അക്കാദമി പുരസ്‌കാരം 2000 ൽ നേടി. പതിനഞ്ചോളം കവിതാസമാഹാരങ്ങളുൾപ്പെടെ മുപ്പതോളം കൃതികളുടെ കർത്താവാണ്. 
## ജീവിതരേഖ
1936 മാർച്ച് 25-ന് കുട്ടനാട്ടിൽ നീലമ്പേരൂർ വില്ലേജിൽ മാധവൻപിള്ളയുടെയും പാർവതിയമ്മയുടെയും മകനായി ജനിച്ചു. ഗണിതശാസ്ത്രത്തിൽ ബിരുദവും സ്ഥിതിവിവരഗണിതത്തിൽ മാസ്റ്റർ ബിരുദവും നേടി. നേടി വ്യവസായ വകുപ്പിൽ റിസർച്ച് ഓഫീസറായി. കേരള സാഹിത്യ അക്കാദമിയുടെ ജനറൽ കൗൺസിൽ അംഗമായിരുന്നു. ചമത എന്ന കാവ്യ സമാഹാരത്തിന് 2000 ലെ കേരള സാഹിത്യ അക്കാദമി പുരസ്‌കാരം ലഭിച്ചു. എംഗൽസിന്റെ കവിതകൾ മലയാളത്തിലേക്ക് പരിഭാഷപ്പെടുത്തി. സ്നേഹപൂർവ്വം മീര എന്ന സിനിമക്കായി ഗാനങ്ങളും രചിച്ചു. സെക്രട്ടറിയേറ്റ് വ്യവസായ വാണിജ്യവകുപ്പിൽ ജോയിന്റ് ഡയറക്ടറായി വിരമിച്ചു 2021 ജനുവരി 2-ന് 85-ആം വയസ്സിൽ തിരുവനന്തപുരത്തെ കിംസ് ആശുപത്രിയിൽ വച്ച് അന്തരിച്ചു.

## കൃതികൾ
*ചമത
*ഇതിലേ വരിക
*ഈറ്റിലം
*ചിത
*ഉറങ്ങുംമുൻപ്
*അമരൻ
*ഫലിത ചിന്തകൾ
## പുരസ്കാരങ്ങൾ
*കേരള സാഹിത്യ അക്കാദമി പുരസ്‌കാരം (2000)
*കണ്ണശ്ശപുരസ്ക്കാരം 2012
*സംസ്ഥാന ബാലസാഹിത്യ പുരസ്ക്കാരം
*അബുദാബി ശക്തി അവാർഡ്
*'കനകശ്രീ' (1989)

## അവലംബം


വർഗ്ഗം:1936-ൽ ജനിച്ചവർ

വർഗ്ഗം:മാർച്ച് 25-ന് ജനിച്ചവർ

വർഗ്ഗം:കവികൾ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
പി.വി. കുര്യാക്കോസ്

പ്രമുഖ മലയാള നാടകകൃത്താണ് **പി.വി. കുര്യാക്കോസ്**(21 സെപ്റ്റംബർ 1933 - സെപ്റ്റംബർ 2007). 1973 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം കുപ്പിക്കല്ലുകൾ എന്ന കൃതിക്കു ലഭിച്ചു.
## ജീവിതരേഖ
മൂവാറ്റുപുഴ മുടവൂർ പുതുശ്ശേരിക്കുടിയിൽ വർഗ്ഗീസിന്റെയും ശോശാമ്മയുടെയും മകനായി ജനിച്ചു. കോളേജ് വിദ്യാഭ്യാസത്തിനു ശേഷം മുംബെയിലേക്കു പോയി. ശസ്ത്രക്രിയക്ക് ആവശ്യമായ ഉപകരണങ്ങൾ നിർമ്മിക്കുന്ന മാർവാഡിയുടെ കമ്പനിയിൽ സെയിൽസ്മാനായും പിന്നീട് അവിടെ തന്നെ ക്ളർക്കായും അക്കൗണ്ടൻറായും ജനറൽ മാനേജരുമായൊക്കെ ജോലി ചെയ്തു.  മുംബൈ മലയാളികളുടെ നാടകസമിതിയായ പ്രതിഭാ ആർട്സ് ക്ളബിന്റെ പ്രധാന സംഘാടകനായി. സമിതിക്കുവേണ്ടി നിരവധി നാടകങ്ങൾ എഴുതി സംവിധാനം ചെയ്തു. ഹോസ്ലാബ് എൻജിനീയറിങ് പ്രൈവറ്റ് ലിമിറ്റഡ് എന്ന പേരിൽ സ്വന്തമായൊരു കമ്പനി തുടങ്ങി. മുംബൈയിൽ ശിവസേനക്കാരുടെ  ‘മലബാറികൾ’ ക്കെതിരെയുള്ള ആക്രമണത്തിൽ കിടപ്പാടം നഷ്ടപ്പെട്ടു. ഹോസ്ലാബ് കമ്പനി അടച്ചുപൂട്ടി ചെന്നൈയിലേക്ക്  മാറി.

ഐ.വി. ശശി സംവിധാനം ചെയ്ത ‘ലക്ഷ്മണരേഖ’യുടെ തിരക്കഥാകൃത്തും ജേസി സംവിധാനം ചെയ്ത ‘അടുക്കാൻ എന്തെളുപ്പ’ത്തിന്റെ നിർമ്മാതാവുമായിരുന്നു. കേരള സാഹിത്യ അക്കാദമി അവാർഡ് നേടിയ ‘കുപ്പിക്കല്ലുകൾ’ എന്ന നാടകത്തിന്റെ ചലച്ചിത്രരൂപമായിരുന്നു ‘ലക്ഷ്മണരേഖ’. ആത്മകഥാംശമുള്ള ‘ഒരു സായാഹ്നസ്വപ്നം’ എന്ന ടെലിഫിലിമാണ് അവസാനമായി നിർമ്മിച്ചത്.

അവസാന കാലത്ത് ചെന്നൈയിൽനിന്ന്  മൂവാറ്റുപുഴയിലെ മുടവൂർ ഗ്രാമത്തിലേക്ക് അദ്ദേഹം മടങ്ങി.
## കൃതികൾ
*ദാഹിക്കുന്ന ആത്മാവ്
*കുടുംബദോഷികൾ
*കുമ്പസാരം
*കാൽവരി
*കുറ്റവാളികൾ
*കതിരുകൾ
*കുപ്പിക്കല്ലുകൾ
*കുരിയാക്കോസിന്റെ ഏകാങ്കങ്ങൾ
*യാത്രക്കിടയിൽ ഒരു മടക്കയാത്ര (ആത്മകഥ)
## പുരസ്കാരങ്ങൾ
*1973 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം (കുപ്പിക്കല്ലുകൾ )
## അവലംബം


വർഗ്ഗം:1933-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:സെപ്റ്റംബറിൽ മരിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
മനസ്സാക്ഷി (ചലച്ചിത്രം)

1954-ൽ പുറത്തിറങ്ങിയ മലയാള ചലച്ചിത്രമാണ് **മനസാക്ഷി**.  കോയമ്പത്തൂർ ഈശ്വർ പിക്ചേഴ്സ് അവരുടെ തന്നെ കഥയെ ആസ്പദമാക്കി സെൻട്രൽ സ്റ്റുഡിയോയിൽ നിർമിച്ചതാണ് ഈ ചിത്രം.  പി.എസ്. നായരും വാണക്കുറ്റിയും ചേർന്ന് സംഭാഷണം എഴുതി.  അഭയദേവ് രചിച്ച പാട്ടുകൾക്ക് എസ്.ജി.കെ. പിള്ള ഈണം നൽകി.  ചെല്ലപ്പനും തങ്കരാജും ചേർന്ന് നൃത്തസംവിധാനവും, കെ. ഗോപാൽ ഛായാഗ്രഹണവും, രാമസ്വാമി ശബ്ദലേഖനവും, ജി. വിശ്വനാഥ ചിത്രസംയോജനവും, സംവിധാനവും നിർവഹിച്ചു.  1954 നവംബർ 12 ന് ഈ ചിത്രം പ്രദർശനം ആരംഭിച്ചു.
## അഭിനേതാക്കൾ
പ്രേം നസീർപി.എ. തോമസ്വാണക്കുറ്റികൊട്ടാരക്കര ശ്രീധരൻ നായർജോസ് പ്രകാശ്പി. ഭാസ്കരൻഹേമലതടി.ആർ. ഓമന
## പിന്നണിഗായകർ
എൽ.പി.ആർ. വർമ്മഎസ്.എം. വേണുഗാനംജോസ് പ്രകാശ്ടി ആർ. ഗജലക്ഷ്മിഗുരുവായൂർ പൊന്നമ്മ

## ഗാനങ്ങൾ
*ഗാനരചന - എസ്.ജി.കെ പിള്ള, 
*സംഗീതം - അഭയദേവ്

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:അഭയദേവിന്റെ ഗാനങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
പുലാക്കാട്ട് രവീന്ദ്രൻ

പ്രമുഖ മലയാള കവിയായിരുന്നു **പുലാക്കാട്ട് രവീന്ദ്രൻ**(ജനനം : 30 ജനുവരി 1932 -21 ജൂൺ 1995). കവിതക്കുള്ള കേരള സാഹിത്യ അക്കാദമി പുരസ്‌കാരം 1990 ൽ നേടി.
 
## ജീവിതരേഖ
പാലക്കാട് ചെർപ്പുളശ്ശേരി (നെല്ലായ, പുലാക്കാട്) വാരിയരുടെയും പാർവതി വാരസ്യാരുടെയും മകനായി 1932 ജനുവരി 30ന് ജനിച്ചു. ബി.എസ്.സി, ബി.എഡ് ബിരുദങ്ങൾ നേടി അധ്യാപകനായി. ചെർപ്പുളശ്ശേരിക്കടുത്ത് നെല്ലായ സ്വദേശിയാണ് ഇദ്ദേഹം.1995 ജൂൺ 21 ന് 63 വയസ്സുള്ളപ്പോൾ ദിവംഗതനായി. 

## കൃതികൾ
*പുലാക്കാട്ട് രവീന്ദ്രന്റെ കവിതകൾ
*നക്ഷത്രപരാഗം
*പ്രവാസം
*സ്വക്ഷേത്രം
*ഗരുഡധ്വനി
*വായില്ലാക്കുന്നിലപ്പൻ

## പുരസ്കാരങ്ങൾ
*കവിതക്കുള്ള കേരള സാഹിത്യ അക്കാദമി പുരസ്‌കാരം (1990) (പുലാക്കാട് രവീന്ദ്രന്റെ കൃതികൾ)
## അവലംബം


വർഗ്ഗം:1932-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ജനുവരി 30-ന് ജനിച്ചവർ
വർഗ്ഗം:ജൂൺ 21-ന് മരിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
കുടമരം

ആഫ്രിക്കൻ സ്വദേശിയായ ഒരു വൃക്ഷമാണ് **കുടമരം**, (Umbrella tree). . 30 മീറ്ററോളം ഉയരം വയ്ക്കും. പലരാജ്യങ്ങളിലേക്കും വ്യാപിപ്പിച്ചിട്ടുള്ള ഈ വൃക്ഷം ഏകദേശം 150 വർഷത്തോളം നിലനിൽക്കും. ഇതിൻറെ ഇലകൾ കാലിത്തീറ്റയായി ഉപയോഗിക്കാം. പെട്ടെന്നു വളരുന്ന് കുടമരം നല്ല വിറക് നൽകാറുണ്ട്. കർണാടകത്തിൽ നടത്തിയ പരീക്ഷണങ്ങളിൽ വിത്തിൽ നിന്നും ഭക്ഷ്യയോഗ്യമായ എണ്ണ ലഭിക്കുന്നതായി കണ്ടെത്തിയിട്ടുണ്ട്. പലവിധത്തിലുമുള്ള ഔഷധഗുണങ്ങളുള്ള ഒരു മരമാണ് കുടമരം. അലങ്കാരവൃക്ഷമായും തണൽവൃക്ഷവുമായെല്ലാം ഈ മരം നട്ടുവളർത്തിവരുന്നു. കാപ്പിത്തോട്ടങ്ങളിൽ തണൽവൃക്ഷമായി കേരളത്തിൽ നട്ടുവളർത്തുന്നുണ്ട്. പക്ഷികളും കുരങ്ങന്മാരുമാണ് വിത്തുവിതരണം നടത്തുന്നത്. വിത്തിന് നല്ല ജീവനക്ഷമതയുണ്ട്. വേഗം വളരുന്നതിനാൽ നശിച്ചകാടുകളുടെ പുനർജീവനത്തിനായി നട്ടുവളർത്താൻ കഴിയും. Charaxes lactetinctus ശലഭത്തിന്റെയും Neopolyptychus serrator നിശാശലഭത്തിന്റെയും Ceroplesis militaris വണ്ടിന്റെയും ലാർവകൾ തിന്നുന്ന ഇലകളിൽ ഒന്ന് കുടമരത്തിന്റെയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ അറിവുകൾ 

വർഗ്ഗം:വൃക്ഷങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ അധിനിവേശസസ്യങ്ങൾ
ഉത്തരായനരേഖ

ഉത്തരായനകാലത്തിന്റെ  അവസാനദിവസം, സൂര്യൻ നേരെ മുകളിലെത്തുന്ന അക്ഷാംശരേഖയാണ്  **'ഉത്തരായനരേഖ**' (). ഇപ്പോഴത്തെ ഉത്തരായനരേഖയുടെ സ്ഥാനം ഭൂമദ്ധ്യരേഖയ്ക്ക്‌ 23 ഡിഗ്രി 26 മിനിട്ട്‌ 16 സെക്കന്റ്‌ വടക്കായാണ്. ഉത്തരായനത്തിന്റെ അവസാനദിവസം ഭൂമിയുടെ ഉത്തരാർദ്ധഗോളം സൂര്യനു നേരെ പരമാവധി ചരിയുന്നതിനാൽ സൂര്യൻ ഉത്തരായനരേഖയ്ക്ക്‌ നേരെ മുകളിൽ എത്തുന്നു. ഇത്തരത്തിൽ സൂര്യൻ നേരെ മുകളിൽ എത്തുന്ന ഉത്തരാർദ്ധഗോളത്തിലെ ഏറ്റവും വടക്കുള്ള അക്ഷാംശരേഖയാണ്‌ ഉത്തരായനരേഖ.ഉത്തരായനരേഖ ഭാരതത്തിലൂടെ കടന്നു പോകുന്നുണ്ട്‌. 

ഉത്തരായനരേഖയുടെ ദക്ഷിണാർദ്ധഗോളത്തിലെ തുല്യനാണ് ദക്ഷിണായനരേഖ. ഈ അയനാന്തരേഖകൾ ഭൂഗോളത്തിനെ അടയാളപ്പെടുത്തുന്ന അഞ്ച് പ്രധാന അക്ഷാംശവൃത്തങ്ങളിൽ രണ്ടെണ്ണമാണ്. ശേഷിച്ചവ ഭൂമദ്ധ്യരേഖ, ആർട്ടിക്ക് വൃത്തം, അന്റാർട്ടിക് വൃത്തം എന്നിവയാണ്. ഭൂമദ്ധ്യരേഖ ഒഴിച്ചുള്ള നാലു വൃത്തങ്ങളുടെയും സ്ഥാനം ആപേക്ഷികമാണ്. ഭൂമിയുടെ ഭ്രമണപഥത്തിനാപേക്ഷികമായുള്ള ഭൂമിയുടെ അച്ചുതണ്ടിന്റെ ചരിവാണ് പ്രസ്തുത വൃത്തങ്ങളുടെ സ്ഥാനം നിർണയിക്കുന്നത്.

## നാമകരണം

ഈ രേഖയ്ക്ക് ഉത്തരായന രേഖ എന്ന് നാമം വരാൻ കാരണം, സൂര്യൻ ഈ രേഖയിലെത്തുന്ന ദിവസമാണ് ഭൂമിയുടെ ഉത്തരാർദ്ധഗോളം സൂര്യനു നേരെ പരമാവധി ചരിയുകയും, സൂര്യന്റെ തെക്കു നിന്നും വടക്കോട്ടുള്ള ആപേക്ഷികസ്ഥാനാന്തരം സംഭവിക്കുകയും ചെയ്യുന്നത്. ഭൂമിയുടെ ഭ്രമണപഥത്തിനാപേക്ഷികമായി ഭൂമിയുടെ അച്ചുതണ്ടിനുണ്ടാകുന്ന ചരിവാണ്   ഇത്തരത്തിൽ സൂര്യൻ തെക്കു നിന്നും വടക്കോട്ട് സഞ്ചരിക്കുന്നതായി അനുഭവപ്പെടാൻ കാരണം. തെക്കു നിന്നും വടക്കോട്ടുള്ള സൂര്യന്റെ ഈ യാത്രയെ **'[[ഉത്തരായനം]]**' എന്ന് പറയുന്നു. (സംസ്കൃതത്തിൽ  'ഉത്തരം' എന്ന വാക്കിനു 'വടക്ക്' എന്നും 'അയനം' എന്നാൽ 'യാത്ര' എന്നുമാണ് അർത്ഥം. അതിനാൽ ഉത്തരായനം എന്നാൽ 'വടക്കോട്ടുള്ള യാത്ര' എന്നർത്ഥം വരുന്നു)

ഈ രേഖയുടെ ഇംഗ്ലീഷ് നാമം  Tropic of Cancer ('ട്രോപിക് ഓഫ് കാൻസർ') എന്നാണ്. ഈ നാമം വരാൻ കാരണം, ഉത്തരായനരേഖയിലെത്തുന്ന സൂര്യൻ ജ്യോതിശ്ശാസ്ത്രപ്രകാരം കർക്കടകരാശിയിൽ പ്രവേശിക്കുന്നു. കർക്കടകരാശിയുടെ ലാറ്റിൻ നാമമാണ് കാൻസർ എന്നത്. ട്രോപിക് എന്ന വാക്ക് ഗ്രീക്ക് ഭാഷയിലെ  അർത്ഥം 'തിരിവ്' എന്നർത്ഥം വരുന്ന τροπή (ട്രോപേയ്) എന്ന വാക്കിൽ നിന്നും ഉത്ഭവിച്ചതാണ്. അയനാന്തങ്ങളിലെ സൂര്യന്റെ തിരിച്ചുവരവിനെയാണ് ട്രോപിക് എന്ന വാക്ക് കൊണ്ട് സൂചിപ്പിക്കുന്നത്.

## ഭൂമിശാസ്ത്രം

2012ലെ കാലത്തെ കണക്കനുസരിച്ച് ഉത്തരായനരേഖയുടെ സ്ഥാനം ഭൂമദ്ധ്യരേഖയ്ക്ക്     വടക്കായാണ്.പുരസ്സരണം മൂലം വിഷുവങ്ങളുടെ സ്ഥാനചലനം സംഭവിക്കുന്നതിനാൽ,  (ഇപ്പോഴത്തെ കണ്ടെത്തലനുസരിച്ച്) ഉത്തരായനരേഖയുടെ സ്ഥാനം തെക്ക് ഭാഗത്തേക്ക്  ഏകദേശം അര സെക്കന്റ് (0.47&Prime;) അക്ഷാംശരേഖ വച്ച് നീങ്ങിക്കൊണ്ടിരിക്കുന്നു. (1917ൽ ഉത്തരായനരേഖയുടെ സ്ഥാനം കൃത്യം 23° 27' ആയിരുന്നു) 

ഭൂമദ്ധ്യരേഖയ്ക്ക് തെക്കുഭാഗത്തുള്ള  ഉത്തരായനരേഖയുടെ  സമരേഖയാണ് ദക്ഷിണായനരേഖ.

## കടന്നു പോകുന്ന പ്രധാന സ്ഥലങ്ങൾ
പ്രൈം മെറിഡിയനിൽ നിന്ന് തുടങ്ങി കിഴക്കോട്ട് സഞ്ചരിക്കുമ്പോൾ, ഉത്തരായന രേഖ കടന്നു പോകുന്ന പ്രധാന സ്ഥലങ്ങൾ :

## അവലംബം

വർഗ്ഗം:അക്ഷാംശരേഖകൾ
വർഗ്ഗം:ഉഷ്ണമേഖല
റിപ്പർ ചന്ദ്രൻ

ഉത്തരകേരളത്തിലെ കുപ്രസിദ്ധനായ ഒരു കൊലയാളിയാണ്‌ **റിപ്പർ ചന്ദ്രൻ **. 

## ജീവിത രേഖ

1950 ഡിസംബർ 18ന് ഇന്നത്തെ കാസർഗോഡ് ജില്ലയിലെ നീലേശ്വരത്തിനടുത്ത്  കരിന്തളം എന്ന സ്ഥലത്താണ് മുതുകുറ്റി ചന്ദ്രൻ എന്ന റിപ്പർ ചന്ദ്രന്റെ ജനനം. മാതാവ് പാറ്റ, പിതാവ് കുഞ്ഞമ്പു. ചന്ദ്രന് 10 വയസ്സുള്ളപ്പോൾ അച്ഛൻ മരിച്ചു. പതിനാലാം വയസ്സിൽ ചന്ദ്രൻ കർണ്ണാടകയിലേക്ക് നാടുവിട്ട ചന്ദ്രൻ നാട്ടിൽ തിരിച്ചെത്തിയത് ഒന്നാന്തരം ക്രിമിനൽ ആയിട്ടായിരുന്നു. 

## ക്രിമിനൽ ജീവിതം

1977ൽ ഒരു  മോഷണക്കേസിൽ കാസർഗോഡ് നിന്നും പിടിയിലായടോടെയാണ് ചന്ദ്രന്റെ ക്രിമിനൽ ജീവിതം വെളിപ്പെട്ടു തുടങ്ങിയത്. ശിക്ഷാ കാലാവധി കഴിഞ്ഞു  കർണാടകയിലേക്ക് പോയ ചന്ദ്രൻ തിമ്മ എന്ന കൂട്ടാളിയുമായിച്ചേർന്ന് നിരവധി കവർച്ചകൾ നടത്തിവന്നു. രമേശ് പൂജാരി എന്ന പേരിലായിരുന്നു ചന്ദ്രൻ തെക്കൻ കർണാടകയിൽ അറിയപ്പെട്ടിരുന്നത്.
## റിപ്പർ മോഡൽ
ലണ്ടനിൽ നിരവധി പേരെ തലയ്‌ക്കടിച്ച്‌ കൊലപ്പെടുത്തിയ 'ജാക്ക്‌ ദ റിപ്പർ' എന്ന അജ്ഞാത കൊലയാളിയുടെ രീതിയോട്‌ സാമ്യമുള്ളതിനാലാണ്‌ ചന്ദ്രന്‌ **റിപ്പർ** എന്ന അപരനാമം കിട്ടിയത്‌. ഹൈവേകളോടും റയിൽവെ പാതയോടും ചേർന്നുള്ള അടച്ചുറപ്പില്ലാത്ത വീടുകളാണ് ചന്ദ്രൻ ആക്രമണത്തിന് തിരഞ്ഞെടുത്തിരുന്നത്. ചുറ്റിക കൊണ്ട് തലയിൽ ശക്തമായി അടിച്ചുവീഴ്ത്തിയതിനു ശേഷം കവർച്ചയും ബലാത്സംഘവും ചെയ്യുക എന്നതായിരുന്നു ചന്ദ്രന്റെ ആക്രമണരീതി. 
1985 സെപ്റ്റംബർ 10ന് ചെമ്മനാട് കൈന്താറിലെ രമണിയുടെ വീട്ടിലാണ് ചന്ദ്രൻ റിപ്പർ മോഡൽ ആക്രമണത്തിന് തുടക്കം കുറിച്ചത്. രമണിയെ തലയ്ക്കടിച്ചു വീഴ്ത്തി പണവും ആഭരങ്ങളും കവർന്നു. 

## ഇരകൾ

മഞ്ചേശ്വരം ബംഗാരയിലെ പാണ്ഡെ, ഭാര്യ പുഷ്പ്പ, ജോലിക്കാരൻ അനന്തൻ,
ചിത്താരിയിലെ   മണി , കുഡ്‌ലു ചാവുഗോളിയിലെ പുഷ്പ്പ, ബന്ധു ഗോപലകൃഷ്ണ, ചാമുണ്ഡികുന്നിലെ കുട്ട്യൻ, മഞ്ചേശ്വരം ഓമഞ്ചൂരിലെ നരസപ്പ ഹാൻടെ ജോലിക്കാരൻ വിശ്വനാഥൻ, കർണാടക ഹാവിഞ്ചിയിലെ  ബാലൻ, ഹരിയടുക്കയിലെ കമല പറശ്ശിനിക്കടവിലെ ഒരു സ്ത്രീ തുടങ്ങി 14 പേരാണ് ചന്ദ്രന്റെ ആക്രമണത്തിൽ കൊല്ലപ്പെട്ടത്.

## റിപ്പർ എഫക്ട് സമൂഹത്തിൽ

ഉത്തര കേരളത്തെയും തെക്കൻ കർണാടാകത്തെയും  വല്ലാതെ ഭീതിയിലാഴ്ത്തിയിരുന്നു. ഗ്രാമപ്രദേശങ്ങളിൽ ഇരുൾമൂടികഴിഞ്ഞാൽ കയ്യിൽ മരണത്തിന്റെ ചുറ്റിയക്കുമേന്തിവരുന്ന കാലദൂതനെ പേടിച്ചാണ് ഈ പ്രദേശങ്ങളാകെ കഴിഞ്ഞിരുന്നത്. പട്രോളിംഗിന് പോകുന്ന പോലീസുദ്യോഗസ്ഥർ തങ്ങളുടെ കുടുംബത്തെ ഒപ്പം കൂട്ടുകയോ ബന്ധുവീടുകളിലേക്ക് മാറ്റുകയോ ചെയ്തിരുന്നു എന്ന് അറിയുമ്പോൾ ചന്ദ്രൻ വിതച്ച ഭീതിയുടെ ആഴം എത്താമാത്രമായിരുന്നു എന്ന് മനസ്സിലാക്കാവുന്നതാണ്. രാത്രി ഉറങ്ങാൻ മടിക്കുന്ന കുട്ടികളെപ്പോലും റിപ്പർ വരും എന്നുപറഞ്ഞാണ്‌ ഉറക്കിയിരുന്നത്. 

## അവലംബം


വർഗ്ഗം:കേരളത്തിലെ കുറ്റവാളികൾ
വർഗ്ഗം:ഇന്ത്യയിൽ വധശിക്ഷയ്ക്ക് വിധേയരാക്കിയവർ
വർഗ്ഗം:നിയമപരമായി തൂക്കിലേറ്റിയവർ
വർഗ്ഗം:ഇന്ത്യയിൽ കൊലപാതകക്കുറ്റത്തിന് ശിക്ഷിക്കപ്പെട്ടവർ
കടവൂർ ജി. ചന്ദ്രൻപിള്ള

പ്രമുഖ മലയാള നാടകകൃത്തും സാംസ്‌കാരിക പ്രവർത്തകനുമായിരുന്നു **കടവൂർ ജി. ചന്ദ്രൻപിള്ള**(26 ഫെബ്രുവരി 1940 - സെപ്റ്റംബർ 2007). 1986 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം  ലഭിച്ചു.
## ജീവിതരേഖ
കൊല്ലത്തെ കടവൂരിൽ കോയിപ്പുറത്ത് പടിഞ്ഞാറ്റതിൽ വീട്ടിൽ ഗോപാലപിള്ളയുടെയും ഉമ്മിണിയമ്മയുടെയും മകനാണ്. മാതാ പിതാക്കൾ അകാലത്തിൽ മരിച്ചു. പത്താം ക്ലാസ് പഠനത്തിനു ശേഷം ഗ്രന്ഥശാലാ പ്രസ്ഥാനത്തിലും നാടകത്തിലും സജീവമായി. 1956ൽ ശിൽപ്പി എന്നൊരു സാഹിത്യ മാസിക പുറത്തിറക്കി. മൂന്നു ലക്കം പ്രസിദ്ധീകരിച്ചു. ദീർഘകാലം മലയാളരാജ്യത്തിൽ സഹ പത്രാധിപരായിരുന്നു. 1967 ൽ സാഹിത്യപരിഷത്ത് നടത്തിയ നാടക മത്സരത്തിൽ ജീവിതം വഴിമുട്ടി നിൽക്കുന്നു എന്ന നാടകം ഒന്നാം സ്ഥാനം നേടി. കൊല്ലം പബ്ലിക് ലൈബ്രറിയുടെ അഡ്മിനിസ്ട്രേറ്ററായി ദീർഘ കാലം പ്രവർത്തിച്ചു. നാടകങ്ങളോടൊപ്പം നോവലും ചെറുകഥകളുമെഴുതിയിട്ടുണ്ട്.

ലഘുചിത്രം|ജ്ഞാനപീഠ പുരസ്കാരം ലഭിച്ച ഒഎൻവിക്കുറുപ്പിനു പബ്ലിക് ലൈബ്രറിയിൽ സ്വീകരണം 2007, രവി മുതലാളി, കാനായി, കളക്ടർ രാധാകൃഷ്ണൻ, കടവൂർ ചന്ദ്രൻ പിള്ള എന്നിവർ സമീപം
പുത്രകാമേഷ്ഠി നാടകം കഥ, തിരക്കഥ, സംഭാഷണം എഴുതി ചലച്ചിത്രമായി. ക്രോസ്ബെൽറ്റ് മണിയായിരുന്നു സംവിധായകൻ.

## കൃതികൾ
* പ്രഭാസ തീർത്ഥം (1990)  
* കർമ്മകാണ്ഡം (1992) 
* ഉത്തരായനപ്പക്ഷി (1981) 
* നികുംഭില (1983) 
* ഭൂതത്താൻ കുടം (1982) 
* പ്രഭാതം അകലെ (1976) 
* കാനൽ ജലം (1979) 
* പുത്രകാമേഷ്ടി (1977) 
* പ്രഹേളിക (1977) 
* അഗ്നിപ്രളയം (1971)
* പൂവും തീയും  (1971)
* ദൈവം മരിച്ചു   (1969)
* വിഷക്കനി (1967)
* പാഞ്ചജന്യം  (1963)
* ജീവിതം വഴിമുട്ടി നിൽക്കുന്നു  (1962)
* നുണച്ചി പാറു (1962)
* ചുവന്ന മേഘം 
* അഗ്നിപ്രളയം 
* ഇടിമുഴക്കം 
* യുഗേ യുഗേ..
* ശാന്തമാകാത്ത കടൽ
* ആത്മാവിന്റെ കൂട്ടുകാരി (1963)(ചെറുകഥാ സമാഹാരം)
* പുത്തൻവീട് (നോവൽ)

## റേഡിയോ നാടകം
* യുഗസന്ധി

## പുരസ്കാരങ്ങൾ
*നാടകത്തിനുള്ള കേരള സാഹിത്യ അക്കാദമി പുരസ്‌കാരം (1986)
## അവലംബം


വർഗ്ഗം:1940-ൽ ജനിച്ചവർ
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
ടി.പി. സുകുമാരൻ

പ്രമുഖനായ മലയാള നാടകകൃത്തും സാംസ്കാരിക പ്രവർത്തകനുമായിരുന്നു **ഡോ.ടി.പി. സുകുമാരൻ** (6 ഒക്ടോബർ 1934 - 7 ജൂലൈ 1996). നാടകം, അദ്ധ്യാപനം, സംഗീതശാസ്ത്രം, നാടോടിവിജ്ഞാനം, ചിത്രകല, പരിസ്ഥിതിപഠനം, സാഹിത്യവിമർശനം തുടങ്ങി നിരവധി മണ്ഡലങ്ങളിൽ പ്രാഗല്ഭ്യം തെളിയിച്ചിരുന്നു. 1986ലെ നാടകത്തിനുള്ള കേരള സാഹിത്യ അക്കാദമി പുരസ്കാരം ദക്ഷിണായനം എന്ന കൃതിക്കു ലഭിച്ചു.

## ജീവിതരേഖ
കണ്ണൂർ താഴെചൊവ്വയിൽ ടി.പി. കുമാരന്റെയും മാധവിയുടെയും മകനാണ്. ബിരുദാനന്ദര ബിരുദത്തിനു ശേഷം ഡോക്ടറേറ്റും നേടി, നിർമ്മലഗിരി കോളേജിൽ മലയാളം അദ്ധ്യാപകനായി. യുവകലാസാഹിതിയുടെ അധ്യക്ഷനായിരുന്നു.
## കൃതികൾ
*ദക്ഷിണായനം 
*നിരാസം
*ദൗത്യം
*നല്ലവനായ കാട്ടാളൻ
*നാടകം കണ്ണിന്റെ കല
*പരിസ്ഥിതി സൌന്ദര്യശാസ്ത്രത്തിനൊരു മുഖവുര
*ആയഞ്ചേരി വല്യെശമാൻ, നാടകം
*പ്രതിഭാനപഥം 
## പുരസ്കാരങ്ങൾ
*നാടകത്തിനുള്ള കേരള സാഹിത്യ അക്കാദമി പുരസ്‌കാരം (1986)ദക്ഷിണായനം 
## അവലംബം


വർഗ്ഗം:1934-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:ജൂലൈ 7-ന് മരിച്ചവർ

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സി.പി. രാജശേഖരൻ

പ്രമുഖ മലയാള നാടകകൃത്താണ് **സി.പി. രാജശേഖരൻ** (ജീവിതകാലം: 9 സെപ്റ്റംബർ 1949 - 17 ഫെബ്രുവരി 2019). 1987 ൽ നാടകത്തിനുള്ള കേരള സാഹിത്യ അക്കാദമി പുരസ്‌കാരം മൂന്നു വയസ്സന്മാർ എന്ന ആദ്യകൃതിക്ക്‌ തന്നെ ലഭിച്ചു. രണ്ട്‌ ഡസനിലേറെ നാടകങ്ങളും ബാലസാഹിത്യ കൃതികളും നിരൂപണങ്ങളും പ്രസിദ്ധീകരിച്ചിട്ടുണ്ട്‌. 
## ജീവിതരേഖ
വടക്കൻ പറവൂരിൽ പുരുഷോത്തമൻ നായരുടെയും പാറുക്കുട്ടിയുടെയും മകനായി ജനിച്ചു. ബിരുദാനന്ദര ബിരുദവും ബി.എഡും നേടി ആകാശവാണിയിൽ ജീവനക്കാരനായി. പ്രോഗ്രാം എക്സിക്യൂട്ടീവായും ഡയറക്ടറായും ജോലി ചെയ്തു.

## കൃതികൾ
*പ്രതിമകൾ വിൽക്കാനുണ്ട്
*ഡോക്ടർ വിശ്രമിക്കുന്നു
*മൂന്നു വയസ്സൻമാർ
*ഗാന്ധി മരിച്ചുകൊണ്ടേയിരിക്കുന്നു
*സോളിലോക്വി
## പുരസ്കാരങ്ങൾ
*നാടകത്തിനുള്ള കേരള സാഹിത്യ അക്കാദമി പുരസ്‌കാരം(1987) - മൂന്നു വയസ്സന്മാർ
*കേരള സംഗീത നാടക അക്കാദമി അവാർഡ്‌
* ദൂർദർശൻ അവാർഡ്‌
* വിവിധ രചനകൾക്കുളള ആകാശവാണി ദേശീയ അവാർഡുകൾ
## അവലംബം


വർഗ്ഗം:1949-ൽ ജനിച്ചവർ

വർഗ്ഗം:സെപ്റ്റംബർ 23-ന് ജനിച്ചവർ

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ഫെബ്രുവരി 17-ന് മരിച്ചവർ
നിതാഖാത്ത്

സൗദി അറേബ്യയിൽ തദ്ദേശീയരായ പൗരന്മാർക്ക്‌ ജോലി നൽകുക എന്ന ലക്ഷ്യത്തോടെ നടപ്പാക്കിയ സമ്പ്രദായമാണ് **നിതാഖാത്ത്‌**. പത്തിൽ താഴെ പേർ ജോലിചെയ്യുന്ന സ്ഥാപനങ്ങളിൽ നിർബന്ധമായും ഒരു സ്വദേശിയെയെങ്കിലും ജോലിക്ക് വെക്കണമെന്ന് ഈ  ഉത്തരവ് നിഷ്കർഷിക്കുന്നു. 
നിതാഖാത്ത്‌ സമ്പ്രദായം നടപ്പാക്കുന്നതിനായി വ്യാപാര - വ്യവസായ സ്‌ഥാപനങ്ങളെ പച്ച, മഞ്ഞ, ചുവപ്പ്‌, ബ്ലൂ എന്നിങ്ങനെ നാലു വിഭാഗമായി തിരിച്ചിട്ടുണ്ട്‌. 
## വിശദാംശങ്ങൾ
*ചുവപ്പ്‌  - തദ്ദേശീയർക്ക് ജോലി നൽകാതെ നിയമലംഘനം നടത്തുന്നവരെ ചുവപ്പ്‌ പട്ടികയിലാണ് ഉൾപ്പെടുത്തുക. ഇതിൽ പെട്ടാൽ പിന്നീട്‌ തൊഴിലാളികളുടെ ജോലി ചെയ്യുന്നതിനുള്ള പെർമിറ്റ്‌ പുതുക്കാനോ താമസ രേഖയായ ഇഖാമ പുതുക്കുന്നതിനോ സാധിക്കില്ല .

*പച്ച - തദ്ദേശീയർക്ക് ജോലി നൽകിയാൽ പച്ച വിഭാഗത്തിൽ ഉൾപ്പെടാം. അങ്ങനെയുള്ള സ്‌ഥാപനങ്ങൾക്കു നിയമസഹായമുണ്ടാകും. 

*മഞ്ഞ വിഭാഗത്തിലുളളവർക്ക് സ്വദേശിവത്ക്കരണം നടത്തി പച്ച വിഭാഗത്തിൽ ഇടം നേടാനുളള അവസരം നൽകുന്നുമുണ്ട്. 

നിതാഖാത്ത് പദ്ധതിയുടെ ഭാഗമായി ഇതുവരെ നാല് ലക്ഷം സ്വദേശികൾക്ക് തൊഴിലവസരം ലഭിച്ചുവെന്ന് കരുതുന്നു.
## അവലംബം


വർഗ്ഗം:പ്രവാസി നിയമങ്ങൾ
ദക്ഷിണായനരേഖ

ഭൂമദ്ധ്യരേഖയ്ക്ക്‌ 23 ഡിഗ്രി 26 മിനിട്ട്‌ 16 സെക്കന്റ്‌ തെക്കു കൂടി (23° 26' 16" S)കടന്നുപോകുന്ന അക്ഷാംശരേഖയാണ്‌ **ദക്ഷിണായനരേഖ**. ദക്ഷിണായനകാലത്ത്‌ അവസാനദിവസം സൂര്യൻ ദക്ഷിണായനരേഖയ്ക്ക്‌ നേരെ മുകളിൽ എത്തുന്നു. ഇത്തരത്തിൽ സൂര്യൻ നേരേ മുകളിൽ എത്തുന്ന ദക്ഷിണാർദ്ധഗോളത്തിലെ ഏറ്റവും തെക്കുള്ള അക്ഷാംശരേഖയാണ്‌ ദക്ഷിണായനരേഖ.

## കടന്നു പോകുന്ന പ്രധാന സ്ഥലങ്ങൾ
പ്രൈം മെറിഡിയനിൽ നിന്ന് തുടങ്ങി കിഴക്കോട്ട് സഞ്ചരിക്കുമ്പോൾ, ദക്ഷിണായന രേഖ കടന്നു പോകുന്ന പ്രധാന സ്ഥലങ്ങൾ :

:

## അവലംബം

വർഗ്ഗം:അക്ഷാംശരേഖകൾ
വർഗ്ഗം:ഉഷ്ണമേഖല
എ.എൻ. ഗണേഷ്

പ്രമുഖ മലയാള നാടകകൃത്താണ് **എ.എൻ. ഗണേഷ്** (ജനനം :15 ഓഗസ്റ്റ് 1940). മൗനം നിമിത്തം എന്ന കൃതിക്ക് 1993 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചു.
## ജീവിതരേഖ
ഷൊർണൂർ അഴിക്കത്ത് നാരായണന്റെയും ജാനകിയുടെയും മകനാണ്. ഗായകൻ, നാടകകൃത്ത്,നടൻ,സംവിധായകൻ എന്നീ നിലകളിൽ പ്രവർത്തിച്ചു.

## കൃതികൾ
*മൗനം നിമിത്തം
*ആലയം
*സിംഹാസനം
*പാപത്തിന്റെ സന്തതി
*ചിലങ്ക
*വേഷങ്ങൾ
*കളഭച്ചാർത്ത്
*ഇരുട്ട് (നേവൽ)
## പുരസ്കാരങ്ങൾ
*നാടകത്തിനുള്ള കേരള സാഹിത്യ അക്കാദമി പുരസ്‌കാരം (1993)
## അവലംബം


വർഗ്ഗം:1940-ൽ ജനിച്ചവർ

വർഗ്ഗം:ഓഗസ്റ്റ് 15-ന് ജനിച്ചവർ

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
പറവൂർ ജോർജ്

പ്രമുഖ മലയാള നാടകകൃത്താണ് **പറവൂർ ജോർജ്**  (ജനനം-20 ഓഗസ്റ്റ് 1938, മരണം-16 ഡിസംബർ 2013). 'നരഭോജികൾ' എന്ന കൃതിക്ക് 1994 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചു. വളരെ ചെറുപ്പം മുതൽക്കു തന്നെ നാടകരംഗവുമായി അടുത്ത ബന്ധം പുലർത്തിയിരുന്നു.
## ജീവിതരേഖ
എറണാകുളം വടക്കൻ പറവൂരിൽ തോമസിന്റെയും ത്രേസ്യയുടെയും മകനാണ്. ടി.ടി.സി പരിശീലനം കഴിഞ്ഞ് അധ്യാപകനായി. നാടകകൃത്ത്,നടൻ,സംവിധായകൻ എന്നീ നിലകളിൽ പ്രവർത്തിച്ചു.
## കൃതികൾ
*നരഭോജികൾ
*അക്ഷയപാത്രം
*അഗ്നിപർവ്വതം
*തീജ്ജ്വാല
*ദിവ്യബലി
*നരഭോജികൾ
*പറവൂർ ജോർജ്ജിന്റെ ഹാസ്യനാടകങ്ങൾ
* നേർച്ചക്കോഴി, കള്ളിപ്പൂച്ച വരുന്നേ!

## പുരസ്കാരങ്ങൾ
*നാടകത്തിനുള്ള കേരള സാഹിത്യ അക്കാദമി പുരസ്‌കാരം(1994)

## അവലംബം


വർഗ്ഗം:1938-ൽ ജനിച്ചവർ

വർഗ്ഗം:ഓഗസ്റ്റ് 20-ന് ജനിച്ചവർ

വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഡിസംബർ 16-ന് മരിച്ചവർ
സതീഷ് കെ. സതീഷ്

കേരളത്തിലെ പ്രശസ്ത നാടകകൃത്തുക്കളിലൊരാളാണ് **സതീഷ് കെ. സതീഷ്.** ഇരുപതുവർഷത്തിലധികമായി ഇദ്ദേഹം മലയാളനാടകരംഗത്ത് പ്രവർത്തിക്കുന്നുണ്ട്. ഇദ്ദേഹത്തിന് കേരള സാഹിത്യ അക്കാദമി പുരസ്കാരം, 
ഇടശ്ശേരി പുരസ്കാരം തുടങ്ങി ധാരാളം പുരസ്കാരങ്ങൾ ലഭിച്ചിട്ടുണ്ട്. ഇദ്ദേഹം കഥാരചന, ചലച്ചിത്രങ്ങളിലും ടെലിവിഷനിലും തിരക്കഥാരചന എന്നീ മേഘ‌ലകളിലും പ്രവർത്തിക്കുന്നുണ്ട്.

എൺപതുകളിലും തൊണ്ണൂറുകളിലും രംഗത്തെത്തിയ യുവ നാടകപ്രവർത്തകരുടെ കൂട്ടത്തിൽ ഇദ്ദേഹവും ഉൾപ്പെടുന്നു. നാടകത്തിന്റെ ഭാഷയിൽ നവീകരണം ആവശ്യമുണ്ട് എന്ന് വിശ്വസിക്കുന്നയാളാണിദ്ദേഹം. 

## ജീവിതരേഖ
കോഴിക്കോട് എരഞ്ഞിപ്പാലത്താണ് ഇദ്ദേഹം ജനിച്ചത്.  കോഴിക്കോട് കാഴ്ച്ച് തിയേറ്റർ ഗ്രൂപ്പിന്റെ സ്ഥാപകാംഗമാണ് ഇദ്ദേഹം. കഥാകൃത്ത് കൂടിയായ ഇദ്ദേഹം ടി.വി., ചലച്ചിത്രം തുടങ്ങിയ മാദ്ധ്യമങ്ങൾക്കുവേണ്ടിയും
രചന സംവിധാനം എന്നീ മേഘകളിൽ പ്രവർത്തിച്ചിട്ടുണ്ട്. വിനീതയാണ് ഭാര്യ. ആദിത്ത്, അഥീന എന്നിവരാണ് മക്കൾ.  

ഇദ്ദേഹം കോഴിക്കോട് മേധ ബുക്ക്സിന്റെ എഡിറ്റർ ഇൻ ചാർജ്ജ് ആണ്. 
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം (പദപ്രശ്നങ്ങൾക്കിടയിൽ അവളും അയാളും എന്ന നാടകത്തിന്)
* ഇടശ്ശേരി പുരസ്കാരം (റോസ്മേരി പറയാതിരുന്നത് എന്ന നാടകത്തിന്)
* ബഹറിൻ കേരള ആർട്ട്സ് സെന്റർ അവാർഡ്
* കലാഷാർജ അവാർഡ്
* ചെറുകാട് അവാർഡ്
* ശക്തി അവാർഡ്

## കൃതികൾ
### നാടകങ്ങൾ
* ദി മാസ്ക്, അഥവാ അഭിനന്ദനങ്ങൾ കൊണ്ട് എങ്ങനെ വിശപ്പുമാറ്റാം 
* കൊച്ചുസ്വപ്നങ്ങളുടെ തമ്പുരാൻ (ദി ഗോഡ് ഓഫ് സ്മോൾ തിങ്ങ്സ് എന്ന കൃതിയെ അവലംബിച്ചുള്ള രചിതപാഠം)
* പദപ്രശ്‌നങ്ങൾക്കിടയിൽ അവളും അയാളും
* മുത്തശ്ശികഥ
* റോസ്‌മേരി പറയാനിരുന്നത്‌
* ഇലകൾ മഞ്ഞ പൂക്കൾ പച്ച
* ചെമ്പൻപ്ലാവ്
* അവൾ 
* പൂമ്പാറ്റകളുടെ വീട് 

### എഡിറ്റ് ചെയ്ത പുസ്തകങ്ങൾ
* നാടകകാലം
* വായനയുടെ രസതന്ത്രം
* തിയേറ്റർ ടെക്‌സ്‌റ്റ്‌
* യുവജനോത്സവ നാടകങ്ങൾ.
* കളിവീട്‌

### നോവൽ
* ചെറിയ ചെറിയ മഴസ്‌പർശങ്ങൾ
* മഴവില്ലിന്റെ മനസ്സ്‌
* ചിറക്‌
* കളിവീട്‌

## അവലംബം

## പുറത്തേയ്ക്കുള്ള കണ്ണികൾ
* അരങ്ങും അണിയറയും ഉണരുന്നു; നാടകം ഇവിടെ ഭദ്രം വർഷകാലം ബ്ലോഗ് പോസ്റ്റ്

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ

വർഗ്ഗം:മലയാളനാടകകൃത്തുക്കൾ
പുത്രധർമ്മം

1954-ൽ പുറത്തിറങ്ങിയ മലയാള ചലച്ചിത്രമാണ് **പുത്രധർമ്മം**.  ഫിലിം കോ പ്രൊഡക്ഷൻസിന്റെ ബാനറിൽ കെ.വി. കോശി നിർമിച്ച പുത്രധർമത്തിന് നിർമാതാവിന്റെ കഥയെ ആസ്പദമാക്കി തിക്കുറിശ്ശി സുകുമാരൻ നായർ സംഭാഷണം രചിച്ചു.  അഭയദേവ് എഴുതിയ 10 ഗാനങ്ങൾക്ക് പി.എസ്. ദിവാകർ രാഗവും താളവും പകർന്നു.  മെരിലാൻഡ് സ്റ്റുഡിയോയിൽ വച്ച് എൻ.എസ്. മണി അഭ്രത്തിലേക്കു പകർത്തിയ ഈ ചിത്രത്തിന്റെ ശബ്ദലേഖനം വി.സി. ഐസക്കും, രംഗസംവിധാനം എം.വി. കൊച്ചാപ്പുവും, വേഷവിധാനം സി.വി. ശങ്കറും, ചിത്രസംയോജനം കെ.ഡി. ജോർജ്ജും നിർവഹിച്ചു.  പുത്രധർമത്തിന്റെ സംവിധാനം നിർവഹിച്ചത് വിമൽകുമാറാണ്.

## അഭിനേതാക്കൾ
അനിൽകുമാർതിക്കുറിശ്ശി സുകുമാരൻ നായർടി.ആർ. ഓമനബഹദൂർലക്ഷ്മീഭായിവിജയംടി.ആർ. ഓമനഋഷിമംഗലം കുട്ടൻ നായർരാമുണ്ണികൃഷ്ണൻ തമ്പികുട്ടൻപിള്ളവീരൻഎൻ.കെ. ആചാരികുഞ്ഞികുട്ടൻബേബി ഗിരിജ

## പിന്നണിഗായകർ
പി. ലീലപി.ബി. ശ്രീനിവാസൻജിക്കിഎ.എം. രാജലില്ലി
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:വിമൽകുമാർ സംവിധാനം ചെയ്ത മലയാളചലച്ചിത്രങ്ങൾ
ചെറുപനച്ചി

മരങ്ങളിലും മറ്റും കയറി വളരുന്ന ഒരു വള്ളിച്ചെടിയാണ് **കഞ്ഞിക്കൊട്ടം**, **നെയ്യുന്നം**, **ചെറുകോൽ‌പനച്ചി**, **ചെറുമൻ‌കൊട്ടം** എന്നെല്ലാം അറിയപ്പെടുന്ന **ചെറുപനച്ചി**.. പശ്ചിമഘട്ടത്തിലെ നിത്യഹരിതവനങ്ങളിലെല്ലാം കാണപ്പെടുന്നു. ഇലയും വേരും ആയുർവേദത്തിൽ ഔഷധമായി ഉപയോഗിക്കുന്നു. ഏഷ്യയിലെല്ലായിടത്തും തന്നെ കാണാറുണ്ട്. മലേഷ്യയിലും ഫിലിപ്പൈൻസിലും ചെറുപനച്ചി ഔഷധമായി ഉപയോഗിച്ചുവരുന്നു. Acrocercops quadrisecta നിശാശലഭത്തിന്റെ ലാർവ ചെറുപനച്ചിയുടെയും മുള്ളുവേങ്ങയുടെയും ഇലകൾ ഭക്ഷിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* ധാരാളം ചിത്രങ്ങൾ 
* http://www.ars-grin.gov/cgi-bin/npgs/html/taxon.pl?423337
* http://link.springer.com/article/10.1007%2Fs11738-011-0735-7?LI=true#page-1

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:കേരളത്തിലെ സസ്യജാലം
ശ്രീമൂലനഗരം മോഹൻ

നാടകകൃത്ത്, കഥാകൃത്ത് എന്നീ നിലകളിൽ പ്രസിദ്ധനായ വ്യക്തിയാണ് **ശ്രീമൂലനഗരം മോഹൻ** (1950 - ). ഇദ്ദേഹത്തിന് കേരള സാഹിത്യ അക്കാദമി പുരസ്കാരം ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. 

## ജീവിതരേഖ
കോട്ടയം ജില്ലയിലെ തിരുവാർപ്പ് എന്ന സ്ഥലത്താണ് ഇദ്ദേഹം ജനിച്ചത്. കെ.ആർ. വേലായുധപണിക്കർ, ലക്ഷ്‌മിയമ്മ എന്നിവരാണ് മാതാപിതാക്കൾ. ശ്രീമൂലനഗരത്താണ് ഇദ്ദേഹം പഠിച്ചതും വളർന്നതും. വിദ്യാഭ്യാസകാലത്തുതന്നെ ഇദ്ദേഹം ആനുകാലികപ്രസിദ്ധീകരണങ്ങളിൽ എഴുതിത്തുടങ്ങിയിരുന്നു.  

സമസ്ത കേരള സാഹിത്യ പരിഷത്ത്‌, മാക്‌ട എന്നിവയിൽ ഇദ്ദേഹത്തിന് ആജീവനാന്ത അംഗത്വമുണ്ട്. ഇപ്പോൾ ആലുവ സബ്‌ട്രഷറിയിൽ സീനിയർ അക്കൗണ്ടന്റായി ജോലി ചെയ്യുന്നു. ഇദ്ദേഹം ലളിതകലാ അക്കാദമി സെക്രട്ടറിയായിരുന്നിട്ടുണ്ട്.

## കൃതികൾ
പതിനേഴു കൃതികൾ ഇദ്ദേഹം പ്രസിദ്ധീകരിച്ചിട്ടുണ്ട്. 
* സന്ധ്യകളേ യാത്ര
* ഗ്രീക്ഷ്‌മം
* ആശ്രമമൃഗം
* സമാധി
* ഇതാ മനുഷ്യൻ
* മോക്ഷം
* മയൂഖം
* അഷ്‌ടബന്ധം
* അനുഷ്‌ഠാനം
* അമരഗീതം
* അമരാവതി സബ്ട്രഷറി
* വനവാസം (1977)

## ചലച്ചിത്രങ്ങൾ
* മധുരിക്കുന്ന രാത്രി (കഥ, തിരക്കഥ, സംഭാഷണം)   
* നേതാവ് (തിരക്കഥ, സംഭാഷണം)
* ചില്ലുകൊട്ടാരം (കഥ, തിരക്കഥ, സംഭാഷണം)
* അഷ്ടബന്ധം (കഥ, സംഭാഷണം)

## പുരസ്കാരങ്ങൾ
* പ്രഫഷണൽ നാടകമത്സരത്തിൽ മികച്ച നാടകരചയിതാവിനുള്ള കേരള ഗവണ്മെന്റിന്റെ അവാർഡ് (1985-ൽ അഷ്ടബന്ധം എന്ന നാടകത്തിനും 1988-ൽ മകരസംക്രമം എന്ന നാടകത്തിനും) 
* ഫിലിം ക്രിട്ടിക്സ് അവാർഡ് (മികച്ച ചലച്ചിത്ര കഥയ്ക്കുള്ളത് - അഷ്ടബന്ധം എന്ന ചലച്ചിത്രത്തിന്) 1989-ൽ
* സംഗീത നാടക അക്കാദമി അവാർഡ് (1992-ൽ) മികച്ച നാടകരചയിതാവിന്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:നാടകകൃത്തുക്കൾ
ഫ്രാൻസിസ് ടി. മാവേലിക്കര

പ്രശസ്ത മലയാള നാടകകൃത്താണ് **ഫ്രാൻസിസ് ടി. മാവേലിക്കര** (ജനനം 1960 മാർച്ച് 16). കേരള സാഹിത്യ അക്കാദമി പുരസ്കാരം, കേരള സംഗീത നാടക അക്കാദമി അവർഡ്, മികച്ച നാടകരചനയ്ക്കുള്ള സംസ്ഥാന സർക്കാരിന്റെ പുരസ്കാരം ഒൻപത് തവണ, അബുദാബി ശക്തി അവാർഡ്, KCBC മാധ്യമ അവാർഡ് തുടങ്ങിയ നിരവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്. മലയാളത്തിൽ ഏറ്റവും കൂടുതൽ പ്രൊഫഷണൽ നാടകങ്ങൾ എഴുതിയിട്ടുള്ളത് ഫ്രാൻസിസ് ടി മാവേലിക്കരയാണ്.  സമകാലിക സാമൂഹിക യാഥാത്ഥ്യങ്ങളുടെ സംഭവബഹുലതയും,ചരിത്രവസ്തുതകളുടെ പുരരാഖ്യാനവും,,ഫ്രാൻസിസ് ടി .മാവേലിക്കരയുടെ നാടകങ്ങളുടെ മുഖമുദ്രയാണ്

അമ്മയുടെ  പേര് വിക്ടോറിയ ഫെർണാണ്ടസ് . പിതാവിന്റെ പേര് ടെറൻസ് ഫെർണാണ്ടസ്.

കേരള സർക്കാരിന്റെ, നരേന്ദ്രപ്രസാദ് നാടക പഠന ഗവേഷണ കേന്ദ്രത്തിന്റെ ചെയർമാനായിരുന്നു.കേരള സംഗീത നാടക അക്കാദമി എക്സിക്കുട്ടീവ് അംഗമായി ഒൻപത് വർഷം ഫ്രാൻസിസ് ടി.മാവേലിക്കര പ്രവർത്തിച്ചിരുന്നു.

കഴിഞ്ഞ കാലത്തെ സമരങ്ങളെയും, അടിമത്തത്തിൽ നിന്നുമുള്ള മോചനത്തെയും,  സ്വാതന്ത്ര്യബോധത്തിലേക്ക്‌ തൊഴിലാളിയെ എത്തിച്ച പ്രസ്ഥാനങ്ങളെയും, മനുഷ്യരെയും, ചരിത്രത്തെയും, ഓർമ്മിപ്പിക്കുന്നതിനു വേണ്ടിയായിരുന്നു പ്രസിദ്ധമായ ദ്രാവിഡവൃത്തം എന്ന നാടകം രചിച്ചതെന്ന് ഇദ്ദേഹം പ്രസ്താവിച്ചിട്ടുണ്ട്.

## ജീവിതരേഖ
1960-ൽ മാവേലിക്കരയിലാണ് ഇദ്ദേഹം ജനിച്ചത്. 

1982-ൽ കെ.പി.എ.സി. സുലോചനയുടെ സംഘത്തിനുവേണ്ടി നാടകമെഴുതിക്കൊണ്ടാണ് ഇദ്ദേഹം നാടകരചനാരംഗത്ത് പ്രവേശിച്ചത്. കെ.പി.എ.സി., കാളിദാസ കലാകേന്ദ്രം, കൊല്ലം അസിസ്സി, പാലാ കമ്മ്യൂണിക്കേഷൻ, അമല കമ്മ്യൂണിക്കേഷൻ, പത്മശ്രി തിലകൻ്റെ അക്ഷരജ്വാല തുടങ്ങി ഒട്ടേറെ സംഘങ്ങൾക്ക് ഇദ്ദേഹം നാടകമെഴുതുന്നുണ്ട്. 

ഭാര്യ - മരിയ ഫ്രാൻസിസ് 

മകൾ - ഫെബിയൻ ഫെർണാണ്ടസ്, ഫ്യൂജിൻ ഫെർണാണ്ടസ്, എയ്ഞ്ജൽ മരിയ ഫെർണാണ്ടസ് 

## കൃതികൾ
; പുസ്തകങ്ങൾ
;
; • അയൽക്കൂട്ടം
; • ദ്രാവിഡവൃത്തം
; • ഭീമസേനൻ
; • മഞ്ഞു പെയ്യുന്ന മനസ്സ്
; • സ്വപ്നങ്ങൾ വിൽക്കാനുണ്ട്
; • അൽഫോൺസാമ
; • ഒറ്റമരത്തണൽ
; • ഒരു നാഴി മണ്ണ്  
; • ഗാന്ധി
;
; നാടകങ്ങൾ
* ദ്രാവിഡവൃത്തം
* ഭാഗപത്രം (ഇത് വെണ്ടർ ഡാനിയൽ സ്റ്റേറ്റ് ലൈസൻസി  എന്ന പേരിൽ ചലച്ചിത്രമാക്കപ്പെട്ടിട്ടുണ്ട്). 
* ഉണ്ണിയാർച്ച 
* കടൽക്കിഴവൻ
* രാജാരവിവർമ്മ
* ഇന്നലകളിലെ ആകാശം
* അസ്തമിക്കാത്ത സൂര്യൻ
* നഗരവിഷേശം
* ഭിമസേനൻ
* ദേവശിൽപി
* ഭാഗ്യജാതകം
* ഭാഗ്യനക്ഷത്രം
* ഓർക്കുക വല്ലപ്പോഴും
* ഈശ്വരൻ്റെ മേൽവിലാസം
* മേഘസന്ദേശം
* ആദികാവ്യം
* അജയൻ
* ഏകലവ്യൻ
* പൂന്താനം
* കുജേലൻ
* മുൻപേ പറക്കുന്ന പക്ഷികൾ
* കടൽ ശാന്തമാണ്
* കണ്ണാടി
* സ്വപ്നക്കൂടാരം
* മഹാകാവ്യം
* മഹാഭാരതം
* സ്വർണ്ണമുഖി
* സ്വപ്നമാളിക
* രാഷ്ട്രപിതാവ് 
;ചലച്ചിത്രങ്ങൾ
* വെണ്ടർ ഡാനിയൽ സ്റ്റേറ്റ് ലൈസൻസി
* പാച്ചുവും കോവാലനും 

## പുരസ്കാരങ്ങൾ
* അബ്രഹാം, ഒറ്റമരത്തണൽ എന്നീ നാടകങ്ങളുടെ രചനയ്ക്ക് സംസ്ഥാന പ്രൊഫഷണൽ നാടകമത്സരത്തിൽ മികച്ച രചനയ്ക്കുള്ള പുരസ്കാരം - 2014
* കേരള സാഹിത്യ അക്കാദമി പുരസ്കാരം 
* സംസ്ഥാന ഗവണ്മെന്റിന്റെ മികച്ച നാടകരചനയ്ക്കുള്ള അവാർഡ് (1997ൽ *സമാവർത്തനം*, 1999ൽ *അയൽക്കൂട്ടം*, 2000ൽ *അദ്ധ്യാപിക* എന്നീ നാടകങ്ങൾക്ക്‌ ലഭിച്ചു) 
*  2001-ൽ അബുദാബി ശക്തി അവാർഡ്‌ 
* കേരള കാത്തലിക്‌ ബിഷപ്പ്‌ കോൺഫറൻസ് മികച്ച നാടകത്തിനു നൽകുന്ന അവാർഡ് 
* ഇ.എം.എസ്‌ സാംസ്‌കാരിക പഠനകേന്ദ്രത്തിന്റെ അവാർഡ്.

## അവലംബം

വർഗ്ഗം:1960-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ചമ്പ (വിവക്ഷകൾ)

# ചമ്പ - ഹിമാചൽ പ്രദേശിലെ ഒരു പട്ടണവും ജില്ലയും.
# ചമ്പ (സാമ്രാജ്യം) - തെക്കൻ വിയറ്റ്നാമിൽ ഉണ്ടായിരുന്ന ഒരു സാമ്രാജ്യം
# ചമ്പ (താളം)
# ചമ്പ (അരി)
വി. മുസഫർ അഹമ്മദ്

പ്രശസ്ത മലയാള സാഹിത്യകാരനും പത്രപ്രവർത്തകനുമാണ് **വി. മുസഫർ അഹമ്മദ്** (ജനനം: 1966 ജൂലൈ 16). 2010-ൽ സഞ്ചാരസാഹിത്യത്തിനുള്ള കേരള സാഹിത്യ അക്കാദമി പുരസ്കാരം  ലഭിച്ചിട്ടുണ്ട്. 

## ജീവിതരേഖ
1966 ജൂലൈ 16-ന് മലപ്പുറം ജില്ലയിലെ പെരിന്തൽമണ്ണയിൽ പച്ചീരി സൈനബയുടെയും വെള്ളാഞ്ചോല മൊയ്തൂട്ടിയുടെയും മകനായി ജനിച്ചു. മഞ്ചേരി ബോയ്സ് ഹൈസ്കൂൾ, മണ്ണാർകാട് എം.ഇ.എസ്. കോളേജ്, മമ്പാട് എം.ഇ.എസ്. കോളേജ് എന്നിവിടങ്ങളിൽ വിദ്യാഭ്യാസം. സാമ്പത്തികശാസ്ത്രത്തിൽ ബിരുദാനന്തരബിരുദം. അഞ്ചുവർഷം മലപ്പുറം ജില്ലയിലെ പാരലൽ കോളേജുകളിൽ അദ്ധ്യാപനം നടത്തി. മാധ്യമം ദിനപത്രത്തിന്റെ കോഴിക്കോട്, മലപ്പുറം, പാലക്കാട് ബ്യൂറോകളിൽ ലേഖകനായി. മാധ്യമം പിരിയോഡിക്കൽസിൽ എഡിറ്ററായും ജോലിനോക്കിയിരുന്നു 13 വർഷം സൗദി അറേബ്യയിൽ പ്രവാസജീവിതം. അക്കാലത്ത് സൗദി അറേബ്യയയിലെ ജിദ്ദയിൽനിന്നു പ്രസിദ്ധീകരിക്കുന്ന മലയാളം ന്യൂസ് എന്ന ദിനപത്രത്തിന്റെ പത്രാധിപസമിതിയിൽ പ്രവർത്തിച്ചു.അക്കാലത്തെ അനുഭവങ്ങളാണ് എഴുതിയവയിൽ കൂടുതലും. ഗായകൻ ഗുലാം അലി ഉൾപ്പെടെ നിരവധി പ്രശസ്തരുമായി അഭിമുഖം നടത്തി പ്രസിദ്ധീകരിച്ചിട്ടുണ്ട്. ഇപ്പോൾ ആനുകാലികങ്ങളിൽ സജീവമായി എഴുതുന്നു. 

## കൃതികൾ
* വേലിക്കും വിളവിനും (കവിതകൾ)
* മുറിവുകളുടെ പെണ്ണിന് - പാലസ്തീനിൽ നിന്നും ഇറാക്കിൽ നിന്നുമുള്ള പെൺകവിതകൾ (വിവർത്തനം)
* മരുഭൂമിയുടെ ആത്മകഥ -2008 (ഓർമ്മ/യാത്ര).
* മയിലുകൾ സവാരിക്കിറങ്ങിയ ചരിവിലൂടെ - 2012 (ഓർമ്മ/യാത്ര)
* കുടിയേറ്റക്കാരന്റെ വീട് - 2014 (ഓർമ്മ/യാത്ര)
* മരുമരങ്ങൾ - 2015 (ഓർമ്മ/യാത്ര)
* മരിച്ചവരുടെ നോട്ടുപുസ്തകം - 2017
*ബങ്കറിനരികിലെ ബുദ്ധൻ
*ഏക്താരയിലെ പാട്ടുപാലങ്ങൾ
*അറബ് സംസ്‌കൃതി: വാക്കുകൾ വേദനകൾ
*സെന്റ് മാർക്സ് ചത്വരത്തിലെ ഒഴിഞ്ഞ ഇരിപ്പിടങ്ങൾ - 2021
*കർമാട് റെയിൽപ്പാളം ഓർക്കാത്തവരേ... - 2024
*Camels in the Sky: Travels in Arabia

## പുരസ്കാരങ്ങൾ

* കേരളസാഹിത്യ അക്കാദമി പുരസ്കാരം - 2010 - മരുഭൂമിയുടെ ആത്മകഥ
* കെ.വി. സുരേന്ദ്രനാഥ് പുരസ്‌കാരം - 2017 - മരുമരങ്ങൾ
* കേന്ദ്ര സാംസ്‌കാരികവകുപ്പിന്റെ സീനിയർ ഫെല്ലോഷിപ്പ്  - 2013-2015 വർഷത്തിൽ "മലയാള സാഹിത്യത്തെ നിർണ്ണയിച്ച പ്രവാസഘടകങ്ങൾ" എന്ന വിഷയ​ത്തിലുള്ള ഗവേഷണത്തിന്.

## അവലംബം

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:സാഹിത്യകാരന്മാർ
വർഗ്ഗം:പത്രപ്രവർത്തകർ
മൊട്ടുമറച്ചി

തെക്കേആഫ്രിക്കൻ  വംശജനായ, ഇഴഞ്ഞും ഉയർന്നും പറ്റിപ്പിടിച്ചും ഒരു മീറ്ററോളം വളരുന്ന ഒരു കുറ്റിച്ചെടിയാണ് **മൊട്ടുമറച്ചി**. . എതിർവശങ്ങളിലേക്ക് വിന്യസിച്ചിരിക്കുന്ന ഇലകളിൽ ഒന്നു വലുതും ഒന്നു ചെറുതും ആയിരിക്കും.. കാലിത്തീറ്റയായും പലവിധ ഔഷധമായും മൊട്ടുമറച്ചി ഉപയോഗിക്കുന്നു. പലനാട്ടിലും ഭക്ഷണമായും ഉപയോഗിക്കാറുണ്ട്.. പൂക്കൾക്ക് ദുർഗന്ധമുണ്ട്.. വംശനാശഭീഷണിയുണ്ടെന്ന് കാണുന്നു.. ചിന്ന പുൽനീലി, വൻചൊട്ടശലഭം, Brown Pansy, Soldier Pansy, Marbled Elf എന്നീ ശലഭങ്ങളുടെ ലാർവകൾ മൊട്ടുമറച്ചിയുടെ ഇലകൾ ആഹരിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ
* ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
മുഹമ്മദ് സഈദ് റമദാൻ അൽ-ബൂത്വി

ഇസ്ലാമിക പണ്ഡിതൻ, ഗവേഷകൻ, പ്രഭാഷകൻ എന്നീ നിലകളിൽ പ്രശസ്തനായ വ്യക്തിയാണ് **മൂഹമ്മദ് സഈദ് റമദാൻ ബൂത്വി** ( w 1929 – 21 മാർച്ച് 2013). 2004ൽ ദുബൈ അന്താരാഷ്ട്ര ഖുർആൻ അവാർഡ് നേടി. അഹ്ലുസുന്നയുടെ ശക്തനായ വാക്താവായി അറിയപ്പെടുന്ന ഇദ്ദേഹം, തുർക്കിയിലെ ജൂലൈക്കയിലാണ് ജനിച്ചത്. തുടർന്ന് പിതാവിനോടെപ്പം ദമസ്‌ക്കസ്സിലേയ്ക്ക് പലായനം ചെയ്തു. സൂഫി ശൈഖായ പിതാവിന്റെ സ്വാധീനത്തിലാണ് വളർന്നത്. ഏഴാമത്തെ വയസ്സിൽ ഖുർആൻ ഹ്യദിസ്ഥമാക്കിയ ശേഷം ഡദാസ്‌ക്കസിലെ മതവിദ്യാലയങ്ങളിൽ നിന്ന് മത പഠനം നടത്തി. പിന്നീട് ഉപരിപഠനങ്ങൾക്കായി ഈജിപ്തിലെ അൽ അസ്ഹറിലേക്ക് പോവുകയും ഡോക്ടറേറ്റ് നേടുകയും ചെയ്തു. തെ മീമംസ, സാഹിത്യം, തത്ത്വചിന്ത, സാമൂഹ്യശാസ്ത്രം, സാംസ്‌ക്കാരികപഠനങ്ങൾ എന്നീ വിഷയങ്ങളിലായി ഏകദേശം അറുപതോളം ഗ്രന്ഥങ്ങൾ രചിച്ചിട്ടുണ്ട്. സിറിയയിൽ നടന്നു കൊണ്ടിരിക്കുന്ന കലാപങ്ങളോട് ഭരണാനൂകൂല നിലപാട് സ്വീകരിച്ചതിന്റെ പേരിൽ അദ്ദേഹത്തിന്റെ അഭിപ്രായങ്ങൾ വലിയ കോളിളക്കമാണുണ്ടാക്കിയത്. 2013 മാർച്ച് 21 ന് മതാധ്യായനം നടത്തി കൊണ്ടിരിക്കവേ ഇദ്ദേഹം ചാവേറാക്രമണത്തിൽ കൊല്ലപ്പെട്ടു.

## അവലംബം


വർഗ്ഗം:1929-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 21-ന് മരിച്ചവർ
സൂരജ് മൽ

പതിനെട്ടാം നൂറ്റാണ്ടിൽ രാജസ്ഥാനിലെ ഭരത്പൂരിൽ ഭരണത്തിലിരുന്ന രാജാവായിരുന്നു **സൂരജ് മൽ** (ജീവിതകാലം: 1707 ഫെബ്രുവരി&ndash;1763 ഡിസംബർ 25). ജാട്ട് വംശജരുടെ നേതാവായി പരിഗണിക്കപ്പെടുന്ന ഇദ്ദേഹത്തിന്റെ ഭരണകാലത്ത് ഭരത്പൂർ കരുത്തുറ്റ ഒരു രാജ്യമായി ഉയർന്നു.**ജാട്ടുകളുടെ പ്ലേറ്റോ** എന്നറിയപ്പെടുന്നു.

## അവലംബം

വർഗ്ഗം:1707-ൽ ജനിച്ചവർ
വർഗ്ഗം: 1763-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 25-ന് മരിച്ചവർ

വർഗ്ഗം:ഇന്ത്യയിലെ രാജാക്കന്മാർ
ഫീനിക്സ് (അരിസോണ)

അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തലസ്ഥാനവും സംസ്ഥാനത്തെ ഏറ്റവും ജനവാസമേറിയ നഗരവും അമേരിക്കൻ ഐക്യനാടുകളിലെ ആറാമത്തെ ഏറ്റവും ജനവാസമേറിയ നഗരവുമാണ് **ഫീനിക്സ്** ( ; O'odham: *S-ki:kigk*; Yavapai: *Wathinka* or *Wakatehe*; Western Apache: *Fiinigis*; ; Mojave: *Hachpa 'Anya Nyava*) അമേരിക്കൻ ഐക്യനാടുകളിലെ ഏറ്റവും ജനവാസമേറിയ തലസ്ഥാന നഗരം കൂടിയായ ഫീനിക്സിൽ 2010ലെ സെൻസസ് പ്രകാരം 1,445,632 പേർ വസിക്കുന്നു.

## അവലംബം
ഹൈലൻഡ് വില്ലേജ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡെന്റൺ കൗണ്ടിയിൽപ്പെട്ട ഒരു നഗരമാണ് **ഹൈലൻഡ് വില്ലേജ്**. ഡാളസിന്റെ പ്രാന്തപ്രദേശത്ത് ലൂയിവിൽ തടാകത്തിന്റെ പടിഞ്ഞാറേ ശാഖയുടെ തെക്കുവശം പുണർന്നായാണ് നഗരത്തിന്റെ സ്ഥാനം. 2010ലെ സെൻസസ് പ്രകാരം നഗരത്തിൽ 15,056 പേർ വസിക്കുന്നു

## ഭൂമിശാസ്ത്രം
ഹൈലൻഡ് വില്ലേജ് നഗരത്തിന്റെ അക്ഷരേഖാംശങ്ങൾ  (33.087940, -97.055874). എന്നാണ്.

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം നഗരത്തിന്റെ മൊത്തം വിസ്തീർണ്ണം  ആണ്. ഇതിൽ   കരപ്രദേശവും  (13.88%‌) ജലവുമാണ്

## കുറിപ്പുകൾ

## അവലംബം

* 
* 
* 

## പുറത്തേയ്ക്കുള്ള കണ്ണികൾ
* സിറ്റി ഓഫ് ഹൈലൻഡ് വില്ലേജ് ഔദ്യോഗിക വെബ്സൈറ്റ്
* ''The Cross Timbers Gazette'', തദ്ദേശ ദിനപത്രം
* ലൂയിവിൽ സ്വതന്ത്ര സ്കൂൾ ഡിസ്ട്രിക്റ്റ്

വർഗ്ഗം:ടെക്സസിലെ പട്ടണങ്ങൾ
ഫോർട്ട് വർത്ത് (ടെക്സസ്)

അമേരിക്കൻ ഐക്യനാടുകളിലെ പതിനാറാമത്തെ ഏറ്റവും ജനവാസമേറിയതും ടെക്സസ് സംസ്ഥാനത്തെ അഞ്ചാമത്തെ ഏറ്റവും ജനവാസമേറിയതുമായ നഗരമാണ് **ഫോർട്ട് വർത്ത്**. വടക്ക് സെൻട്രൽ ടെക്സസിൽ സ്ഥിതി ചെയ്യുന്ന നഗരം പടിഞ്ഞാറൻ&nbsp;അമേരിക്കയുടെ സാംസ്കാരിക കവാടമായി അറിയപ്പെടുന്നു. ടറന്റ് കൗണ്ടിയുടെ ആസ്ഥാനമായ നഗരം ടറന്റ്, ഡെന്റൺ, ജോൺസൺ, പാർക്കർ, വൈസ് കൗണ്ടികളിലെ  പ്രദേശത്തായി വ്യാപിച്ചുകിടക്കുന്നു. 2010ലെ സെൻസസ് പ്രകാരം നഗരത്തിൽ 741, 206 പേർ വസിക്കുന്നു.. ഡാളസ്-ഫോർട്ട് വർത്ത് മെട്രോപ്ലക്സിലെ രണ്ടാമത്തെ ഏറ്റവും ജനവാസമേറിയ നഗരവും കൂടിയാണ് ഫോർട്ട് വർത്ത്.

1849ൽ ട്രിനിറ്റി നദിക്ക് അഭിമുഖമായി നദീതീരത്തുള്ള ഒരു സൈനിക ഔട്ട്‌പോസ്റ്റായിട്ടാണ് നഗരത്തിന്റെ തുടക്കം. പാശ്ചാത്യ പാരമ്പര്യം മുറുകെപ്പിടിക്കുന്ന നഗരത്തിൽ പരമ്പരാഗത വാസ്തുവിദ്യയിലും നിർമ്മാണശൈലിയിലുമുള്ള കെട്ടിടങ്ങൾ ധാരാളമുണ്ട്. ഫോർട്ട് വർത്തിന്റെ പേരിലുള്ള അമേരിക്കൻ നാവികസേനയുടെ ആദ്യ കപ്പൽ  ആണ്. 
## ചരിത്രം

## അവലംബം

## കൂടുതൽ വായനയ്ക്ക്
* 
* 
* 
* 
* 
* 
* 
* 

## പുറത്തേയ്ക്കുള്ള കണ്ണികൾ

### ഔദ്യോഗിക സൈറ്റുകളും മറ്റു കണ്ണികളും
* City of Fort Worth official website
* Fort Worth Convention and Visitors Bureau
* 

### ഡിജിറ്റൽ ശേഖരങ്ങൾ
* Fort Worth... The Way We Were
* Fort Worth Public Library Local History Pamphlets
* W.D. Smith Commercial Photography 
* The Reeder Children's Theatre Presents... Memories of Fort Worth's Reeder School 
* Time Frames Online. University of Texas Arlington Library Special Collections

വർഗ്ഗം:ടെക്സസിലെ പട്ടണങ്ങൾ
കഠാരമുള്ള്

ഇടുങ്ങിയ ഇലകളുള്ള മുള്ളുകളുള്ള കാണ്ഡത്തോടുകൂടിയ വലിയ ഒരു ചെടിയാണ് **കോയിക്കൊടവം**, **കട്ടക്കാര** എന്നെല്ലാം അറിയപ്പെടുന്ന **കഠാരമുള്ള്** . . .. Narrow Leaved Canthium എന്ന് അറിയപ്പെടുന്നു. ഇന്ത്യയിലും മ്യാന്മറിലും കാണപ്പെടുന്നു.. **കാട്ടുകാരമുള്ള്**, **കോമട്ടി** എന്നും പേരുകളുണ്ട്.സംസ്കൃതനാമം ഗംഗേരുകി (गंगेरुकी)

തണ്ട് മുള്ളൂള്ളതാണ്. പുറംതൊലി മിനുസമാർന്നതാണ്, ശാഖകൾ നേർത്തതാണ്, ഇലകളുടെ കക്ഷങ്ങളിൽ വളഞ്ഞ മുള്ളുകൾ ഉണ്ട്, 1 സെ.മീ നീളമുണ്ട്. എതിർവശങ്ങളിലായി ക്രമീകരിച്ചിരിക്കുന്ന ഇലകൾക്ക് 3-10 സെ.മീ നീളമുണ്ട്, അണ്ഡാകാരവും കൂർത്തതും രോമമില്ലാത്തതും അടിഭാഗത്ത് വൃത്താകൃതിയിലുള്ളതും ഞരമ്പുകൾ 4-6 ജോഡികളുമാണ്. ഇലത്തണ്ടുകൾക്ക് 3-6 മില്ലിമീറ്റർ നീളമുണ്ട്. പൂക്കൾ ഇലകളുടെ കക്ഷങ്ങളിൽ 2-4 എണ്ണം കൂട്ടമായി വളരുന്നു. പൂക്കളുടെ തണ്ടുകൾ ചെറുതാണ്. സെപൽ കപ്പ് ചെറുതാണ്. പൂകുഴൽ ചെറുതും വീതിയുള്ളതുമാണ്. കേസരങ്ങൾ 5 വരെ ആണ്, സ്റ്റൈൽ ദൃഢമാണ്,  പഴം 2 മില്ലീമീറ്റർ നീളമുള്ളതാണ്,

വിവിധ പരമ്പരാഗത മരുന്നുകളുടെ നിർമ്മാണത്തിനായി കഠാരമുള്ള് ഉപയോഗിക്കുന്നു. കഠാരമുള്ളിന്റെ ഇല സത്ത് പെട്രോളിയം ഈതർ, ക്ലോറോഫോം, മെഥനോൾ, വെള്ളം എന്നിവയിൽ ചേർത്ത് ഫൈറ്റോകെമിക്കലുകൾക്കായി പരിശോധിച്ചു.
 
## ചിത്രശാല


Canthium angustifolium - Narrow Leaved Canthium at Tadiandamol, Tadiyantamol during GRV2019 (1).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (3).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (8).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (10).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (11).jpg
Canthium angustifolium Roxb. (15963048069).jpg
Canthium angustifolium Roxb. (53540734903).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (13).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (17).jpg
Canthium angustifolium - Narrow Leaved Canthium at Tadiandamol, Tadiyantamol during GRV2019 (19).jpg
Canthium angustifolium Roxb. 12.JPG
Canthium angustifolium Roxb. (16148395652).jpg

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* http://pilikula.com/botanical_list/botanical_name_c/canthium_angustifolium.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഹമ്മം

തുർക്കിഷ് ശൈലിയിലുള്ള കുളിമുറികളാണ് **ഹമ്മം** അഥവാ **ഹമാം** എന്നറിയപ്പെടുന്നത്. ചൂടുവെള്ളം, നീരാവി എന്നിവയുപയോഗിച്ച് കുളിക്കുന്നതിനുള്ള സൗകര്യങ്ങൾ ഇത്തരം കുളിമുറികളിലുണ്ടാവും. ഇന്ത്യയിൽ മുഗൾ ആധിപത്യകാലത്തെ കോട്ടകളിലും കൊട്ടാരങ്ങളിലെയും അവിഭാജ്യഘടകമായിരുന്നു ഹമ്മം. മിക്ക മുഗൾ കൊട്ടാരങ്ങളിലും മുഗളരോട് ബന്ധമുണ്ടായിരുന്ന രജപുത്രകൊട്ടാരങ്ങളിലും ഹമ്മം കാണാം.
## ചിത്രങ്ങൾ

File:A structure near Kangra Fort entrance.JPG|കാങ്ഡ കോട്ടയിൽ മുഗൾ ആധിപത്യകാലത്ത് നിർമ്മിക്കപ്പെട്ട ഹമ്മം
File:MOSQUE IN RED FORT.jpg|ദില്ലി ചെങ്കോട്ടയിലെ മോത്തി മസ്ജിദും (ഇടത്) ഹമ്മവും (വലത്)
File:Amber Fort - Turkish Bathroom.jpg|ജയ്പൂരിലെ ആംബർ കോട്ടയിലെ ഹമ്മം



വർഗ്ഗം:കുളിമുറികൾ
വർഗ്ഗം:മുഗൾ വാസ്തുകല
സന്നിധാനന്ദൻ

മലയാള ചലച്ചിത്ര ഗായകനാണ് **സന്നിധാനന്ദൻ**. ഐഡിയ സ്റ്റാർ സിംഗർ എന്ന പരിപാടിയിലൂടെയാണ് ഇദ്ദേഹം ആദ്യം ജനശ്രദ്ധ നേടിയത്.

## ജീവിതരേഖ
ഗുരുവായൂർ തയ്യൂർ ചെങ്ങഴിക്കോട് നാരായണനും തങ്കമണിയുമാണ് ഇദ്ദേഹത്തിന്റെ മാതാപിതാക്കൾ. ആഷയാണ് ഭാര്യ. പ്രത്യേക പരിഗണന അർഹിക്കുന്ന കുട്ടികളുടെ വിദ്യാലയത്തിൽ അദ്ധ്യാപികയാണ് ആഷ.

1980 മാർച്ച് 5 ന് കേരളത്തിലെ തൃശ്ശൂരിൽ ജനിച്ച സന്നിധാനന്ദൻ ഒരു പ്രശസ്ത പിന്നണി ഗായകനും ടെലിവിഷൻ വ്യക്തിത്വവുമാണ്. പിളർപ്പ് ചുണ്ടുമായി ജനിച്ച അദ്ദേഹം ജീവകാരുണ്യ പ്രവർത്തനങ്ങളുടെ ഫലമായി ശസ്ത്രക്രിയയ്ക്ക് വിധേയനായി, ഒടുവിൽ ഐഡിയ സ്റ്റാർ സിംഗർ സീസൺ 2 (2007) ൽ മത്സരിച്ചതിന് ശേഷം സംഗീതത്തിൽ ഒരു "രണ്ടാം ജന്മം" കണ്ടെത്തി. അദ്ദേഹം വിജയിച്ചില്ലെങ്കിലും, അദ്ദേഹത്തിന്റെ ആത്മാർത്ഥമായ ഭക്തിഗാനങ്ങൾ - പ്രത്യേകിച്ച് ഭഗവാൻ അയ്യപ്പ ഗാനങ്ങളിലെ - അദ്ദേഹത്തിന്റെ എളിമയുള്ള, കരിസ്മാറ്റിക് സാന്നിധ്യം അദ്ദേഹത്തെ പ്രേക്ഷകരുടെ പ്രിയങ്കരനാക്കി, അദ്ദേഹത്തിന് വ്യാപകമായ അംഗീകാരം നേടിക്കൊടുത്തു. ഷോയ്ക്ക് ശേഷം, സന്നിധാനന്ദൻ ഇതിഹാസ, ഓർഡിനറി, കാണിക്ക, ഷെർലക് ടോംസ്, കുട്ടൻപിള്ളയുടെ ശിവരാത്രി തുടങ്ങിയ ചിത്രങ്ങൾക്ക് ശബ്ദം നൽകി, "ലോകാക്കിക്കോ", "പണ്ടാരാമ പണ്ടാരമ", "ചക്ക പാട്ടു" തുടങ്ങിയ ജനപ്രിയ ഗാനങ്ങൾ ആലപിച്ചു. സ രേ ഗ മ പ കേരളം ലിൽ ചാംപ്‌സിന്റെ ജൂറി അംഗമായും അദ്ദേഹം സേവനമനുഷ്ഠിക്കുന്നു, തന്റെ സംഗീത ജ്ഞാനം അഭിലാഷ പ്രതിഭകളായ വിനോദദർശനുമായി പങ്കുവെക്കുന്നു. വിനയം തന്റെ മുഖമുദ്രയായി സ്വീകരിച്ചുകൊണ്ട്, ആത്മാർത്ഥമായ സംഗീതത്തിലൂടെയും വ്യക്തിഗത കഥപറച്ചിലിലൂടെയും സന്നിധാനന്ദൻ ആരാധകരുമായി ആഴത്തിൽ ബന്ധപ്പെടുന്നത് തുടരുന്നു - ആ വലിയ റിയാലിറ്റി ഷോ വേദിയിൽ അദ്ദേഹം കണ്ടെത്തിയ അഭിനിവേശത്തിൽ ജീവിക്കുന്നു.റിയാലിറ്റി ഷോയിൽ പാട്ടുപാടാൻ എത്തും മുൻപ് ഇദ്ദേഹം ഒരു ലൈബ്രേറിയനായിരുന്നു. തൃശൂർ കേരളവർമ കോളേജിൽ മലയാളം ബിരുദപഠനം നടത്തുകയാണ് സന്നിധാനന്ദൻ.

## ഗാനങ്ങൾ
* "കളിയരങ്ങിലൊരു" എന്നു തുടങ്ങുന്ന ഗാനം:	പുള്ളിമാൻ എന്ന ചലച്ചിത്രത്തിലേത് 
* "തെച്ചിപ്പൂ മന്ദാരം" എന്നു തുടങ്ങുന്ന ഗാനം: ഓർഡിനറി എന്ന ചലച്ചിത്രത്തിലേത്
* "സൂപ്പർ ആക്ടർ" എന്നു തുടങ്ങുന്ന ഗാനം: ഭഗവാൻ എന്ന ചലച്ചിത്രത്തിലേത്
* "ഏകദന്തം" എന്നു തുടങ്ങുന്ന ഗാനം: സ്വർണ്ണം എന്ന ചലച്ചിത്രത്തിലേത് 
* "ഓ നിലാമ്പലേ" എന്നു തുടങ്ങുന്നഗാനം: നല്ല പാട്ടുകാരേ എന്ന ചലച്ചിത്രത്തിൽ
* "ഓം കരിയേ" എന്നു തുടങ്ങുന്ന ഗാനം: ലിവിംഗ് ടുഗതർ എന്ന ചലച്ചിത്രത്തിൽ
* *പൊൻ‌ചിലമ്പ്* എന്ന ലളിതഗാനശേഖരത്തിലും ഇദ്ദേഹം ഗാനാലാപനം നടത്തിയിട്ടുണ്ട്.
* *വേൽ, വേൽ* എന്ന ആൽബം
* ആർവം എന്ന തമിഴ് ചലച്ചിത്രത്തിലും ഇദ്ദേഹം ഗാനമാലപിച്ചിട്ടുണ്ട്.

## മറ്റു മേഖലകൾ
ഒരു ടി.വി. പരമ്പരയിലും ഇദ്ദേഹം അഭിനയിച്ചിട്ടുണ്ട്.

## അവലംബം

വർഗ്ഗം:മലയാളചലച്ചിത്രപിന്നണിഗായകർ
മിഠായിച്ചെടി

ഒന്നര മീറ്റർ വരെ ഉയരം വയ്ക്കുന്ന നിവർന്നു നിൽക്കുന്ന ഒരു ഏകവർഷകുറ്റിച്ചെടിയാണ് **മിഠായിച്ചെടി**. . ഇലയും വേരും ഔഷധമായി ഉപയോഗിക്കാറുണ്ട്. മെക്സിക്കോ വംശജയാണ്.. ഇലയരച്ച് മുറിവിൽ വയ്ക്കാറുണ്ട്. പലനാട്ടിലും ഇതിനെയൊരു കളയായി കരുതുന്നു..

## അവലംബം

## പുറത്തേക്കുള്ള കണ്ണികൾ
* http://www-public.jcu.edu.au/discovernature/weeds/JCUDEV_011620 
* കൂടുതൽ വിവരങ്ങൾ 
* കൂടുതൽ അറിവുകൾ 
* പരാഗണരീതിയെപ്പറ്റി

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
അരിബാം ശ്യാം ശർമ്മ

പ്രമുഖ മണിപ്പൂരി ചലച്ചിത്ര സംവിധായകനാണ് **അരിബാം ശ്യാം ശർമ്മ**. ഇദ്ദേഹത്തിന്റെ *ഇമാകി നിങ്ഥെം* എന്ന സിനിമ1982 ൽ ഫ്രാൻസിലെ നാംഥ് മേളയിൽ ഗ്രാൻപ്രീ നേടി. നിരവധി ദേശീയ - അന്തർദേശീയ പുരസ്കാരങ്ങൾ നേടിയിട്ടുണ്ട്.  മികച്ച മണിപ്പൂരി ചലച്ചിത്രത്തിനുള്ള 2012 ലെ ദേശീയ പുരസ്‌കാരവും നേടിയിട്ടുണ്ട്. പത്മശ്രീ ലഭിച്ചിട്ടുണ്ട്.

## ഫിലിമോഗ്രാഫി

## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മണിപ്പൂരി ചലച്ചിത്രസംവിധായകർ
വർഗ്ഗം:1936-ൽ ജനിച്ചവർ
സന്ദേഹി

1954-ൽ പുറത്തിറങ്ങിയ മലയാള ചലച്ചിത്രമാണ് **സന്ദേഹി**.  കഥയും, നിർമ്മാണവും, സംവിധാണവു എഫ്. നാഗൂർ നിർവഹിച്ചു.  ഛായഗ്രഹണം വി. കുമാരദേവൻ നിർവഹിച്ചപ്പോൾ സംഭാഷണവും ഗാനങ്ങളും എൻ.എൻ. പിഷാരടിയും, പീതാമ്പരവും കൂടി എഴുതി.  ടി.ആർ. പാപ്പ, ടി.കെ. കുമാരസ്വാമി, ടി.എ. കല്യാണരാമൻ എന്നിവർ ചേർന്ന് സംഗീതസംവിധാനം നിർവഹിച്ചു.  നൃത്തസംവിധാന നടത്തിയത് ഉമ, മാധൻ, സമ്പത്ത്കുമാർ എന്നിവർ ചേർന്നാണ്.  രാധാകൃഷ്ണാ ഫിലിംസ് വിതരണത്തിനെത്തിച്ച ഈ ചിത്രം 1954 ഓഗസ്റ്റ് 07-ന് തിയേറ്ററുകളിൽ എത്തി.
## അഭിനേതാക്കൾ
എസ്.പി. പിള്ളഎം.ജി. ചക്രപാണിമുതുകുളം രാഘവൻ പിള്ളശാന്താദേവിനെയ്യാറ്റിൻകര കോമളംടി.ആർ. ഓമന
## പിന്നണിഗായകർ
ഘണ്ഡശാലപി. ലീലഎം. സത്യംവി. സരള
## അവലംബം

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ
വെളുത്ത ഉമ്മം

**ഉമ്മത്ത്**, **കരുകൂമത**, **കുമത** എന്നെല്ലാം അറിയപ്പെടുന്ന ഒരു കുറ്റിച്ചെടിയാണ് **വെളുത്തുമ്മം** അഥവാ **വെളുത്ത ഉമ്മം**. . അലങ്കാരച്ചെടിയായും ഔഷധസസ്യമായും നട്ടുവളർത്തുന്നു. 3000 വർഷത്തോളമായിട്ടുണ്ടാവും ഇതൊരു ഔഷധസസ്യമായ്ക് ഉപയോഗിച്ചുതുടങ്ങിയിട്ട്. ചൈനയിലെ നാട്ടുവൈദ്യത്തിൽ വെളുത്ത ഉമ്മം വ്യാപകമായി ഉപയോഗിച്ചുവരുന്നു.. Datura ജനുസിലെ മറ്റു അംഗങ്ങളെപ്പോലെ വെളുത്തുമ്മവും വിഷമാണ്. ചതച്ച ഇലയും വേരും വെള്ളത്തിൽ ഇട്ട് കുറെ നേരം വച്ച് ഊറ്റിയെടുത്ത നീര് വളരെ ശക്തിയുള്ള മയക്കുമരുന്നാണ്..

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* http://hortiplex.gardenweb.com/plants/jour/p/07/gw1013007/page.html 
* http://www.seedaholic.com/datura-metel-double-purple.html 
* http://www.missouribotanicalgarden.org/gardens-gardening/your-garden/plant-finder/plant-details/kc/c308/datura-metel.aspx

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സൊളാനേസീ
വർഗ്ഗം:കേരളത്തിലെ സസ്യജാലം
കപില വത്സ്യായൻ

ഭാരതീയ കല, വാസ്തുവിദ്യ, നൃത്തം തുടങ്ങിയ മേഖലകളിലെ പാണ്ഡിത്യംകൊണ്ട് പ്രശസ്തയാണ് **ഡോ. കപില വത്സ്യായൻ.** (ജനനം: 25 ഡിസംബർ 1928). അവർ മുൻ രാജ്യസഭാ അംഗവുമായിരുന്നു.

മിഷിഗൺ യൂണിവേഴ്സിറ്റിയിൽ നിന്നും ബിരുദാനന്തരം ബിരുദം നേടിയ കപില ബനാറസ് ഹിന്ദു സർവ്വകലാശാലയിൽ നിന്നുമാണ് ഗവേഷണബിരുദമെടുത്തത്. സ്വയർ ആൻഡ് സർക്കിൾ ഓഫ് ഇന്ത്യൻ ആർട്സ്, ഭരത: ദി നാട്യശാസ്ത്ര, മാത്രാലക്ഷണം തുടങ്ങിയ അനവധി പ്രസിദ്ധകൃതികളും ഇദ്ദേഹം രചിച്ചിട്ടുണ്ട്. ഇന്ദിരാഗാന്ധി നാഷണൽ സെന്റർ ഫോർ ദി ആർട്സിന്റെ സ്ഥാപക ഡയറക്ടർ, ഭാരതസർക്കാരിന്റെ വിദ്യാഭ്യാസ മന്ത്രാലയം, കലാ-സാംസ്കാരിക വകുപ്പ് എന്നിവിടങ്ങളിൽ സെക്രട്ടറി തുടങ്ങിയ ചുമതലകളും വഹിച്ചു. ഈ പദവികളിലിരുന്നുകൊണ്ട് അനവധി പരിപാടികൾ സംഘടിപ്പിക്കുവാനും സ്ഥാപനങ്ങൾ ആരംഭിക്കാനും അവർക്ക് കഴിഞ്ഞു.

2006 -ൽ കുറച്ചുകാലവും 2007 -ഏപ്രിൽ മുതൽ 2012 ഫെബ്രുവരിവരെയും രാജ്യസഭയിലേക്ക് തെരഞ്ഞെടുക്കപ്പെട്ടിരുന്നു.
## കൃതികൾ
* സ്വയർ ആൻഡ് സർക്കിൾ ഓഫ് ഇന്ത്യൻ ആർട്സ്
* ഭരത: ദി നാട്യശാസ്ത്ര
* മാത്രാലക്ഷണം
* 'ക്ലാസിക്കൽ ഇൻഡ്യൻ ആർട്സ് ഇൻ ലിറ്ററേച്ചർ ആൻഡ് ആർട്സ്'
* 'ദ് സ്ക്വയർ ആൻഡ് ദി സർക്കിൾ ഓഫ് ദി ഇൻഡ്യൻ ആർട്സ്',
* ഗീതാഗോവിന്ദത്തെക്കുറിച്ച് എട്ടു വാള്യങ്ങൾ
* 'ഡാൻസ് ഇൻ ഇൻഡ്യൻ പെയിന്റിംഗ്'

## പുരസ്കാരങ്ങൾ
*പത്മവിഭൂഷൺ (2011)
*സംഗീത നാടക അക്കാദമി ഫെല്ലോഷിപ്പ് (1970)
*രാജീവ്ഗാന്ധി സദ്ഭാവനാ അവാർഡ് (2000)
## അവലംബം

## പുറം കണ്ണികൾ
*Interview on formative influences
*Interview on Australian radio
*Resignation from Rajya Sabha news item
*"Swaminathan, Vatsyayan nominated to Rajya Sabha", The Hindu, Apr. 11, 2007 

വർഗ്ഗം:1928-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ
വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ലളിത കലാ അക്കാദമി ഫെലോകൾ
യോഹന്നാൻ മാർപ്പാപ്പ

റോമൻ കത്തോലിക്കാ സഭയിലെ മാർപ്പാപ്പമാർ തിരഞ്ഞെടുക്കപ്പെട്ടതിനുശേഷം പുതിയ നാമധേയം സ്വീകരിക്കുമ്പോൾ ഏറ്റവുമധികം ഉപയോഗിച്ചിട്ടുള്ള പേരാണ് **യോഹന്നാൻ** അഥവാ **ജോൺ** എന്ന പേര്. 21 മാർപ്പാപ്പമാർ ഈ പേര് സ്വീകരിച്ചിട്ടുണ്ട്. പാപ്പാവിരുദ്ധ പാപ്പാമാർ മൂലവും പഴയ പട്ടികകളിലെ അന്തരം മൂലവും ഇവരുടെ പേരിനോടു ചേർന്നുള്ള എണ്ണം ക്രമമനുസരിച്ചല്ല.

#യോഹന്നാൻ ഒന്നാമൻ മാർപ്പാപ്പ (523–526)
#യോഹന്നാൻ രണ്ടാമൻ മാർപ്പാപ്പ (533–535)
#യോഹന്നാൻ മൂന്നാമൻ മാർപ്പാപ്പ (561–574)
#യോഹന്നാൻ നാലാമൻ മാർപ്പാപ്പ (640–642)
#യോഹന്നാൻ അഞ്ചാമൻ മാർപ്പാപ്പ (685–686)
#യോഹന്നാൻ ആറാമൻ മാർപ്പാപ്പ (701–705)
#യോഹന്നാൻ ഏഴാമൻ മാർപ്പാപ്പ (705–707)
#**[[Antipope John VIII|യോഹന്നാൻ എട്ടാമൻ പാപ്പാവിരുദ്ധ പാപ്പ]]*
#യോഹന്നാൻ എട്ടാമൻ മാർപ്പാപ്പ (872–882)
#യോഹന്നാൻ ഒൻപതാമൻ മാർപ്പാപ്പ (898–900)
#യോഹന്നാൻ പത്താമൻ മാർപ്പാപ്പ (914–928)
#യോഹന്നാൻ പതിനൊന്നാമൻ മാർപ്പാപ്പ (931–935)
#യോഹന്നാൻ പന്ത്രണ്ടാമൻ മാർപ്പാപ്പ (955–964)
#യോഹന്നാൻ പതിമൂന്നാമൻ മാർപ്പാപ്പ (965–972)
#യോഹന്നാൻ പതിനാലാമൻ മാർപ്പാപ്പ (983–984)
#യോഹന്നാൻ പതിനഞ്ചാമൻ മാർപ്പാപ്പ (985–996)
#**[[Antipope John XVI|യോഹന്നാൻ പതിനാറാമൻ പാപ്പാവിരുദ്ധ പാപ്പ]]* (997–998) (no longer recognized as a legitimate pope)
#യോഹന്നാൻ പതിനേഴാമൻ മാർപ്പാപ്പ (1003)
#യോഹന്നാൻ പതിനെട്ടാമൻ മാർപ്പാപ്പ (1003–1009)
#യോഹന്നാൻ പതിനെട്ടാമൻ മാർപ്പാപ്പ (1024–1032)
#**[[Pope John XX|യോഹന്നാൻ ഇരുപതാമൻ മാർപ്പാപ്പ]]* (not an actual pope)
#യോഹന്നാൻ ഇരുപത്തിയൊന്നാമൻ മാർപ്പാപ്പ (1276–1277)
#യോഹന്നാൻ ഇരുപത്തിരണ്ടാമൻ മാർപ്പാപ്പ (1316–1334)
#**[[Antipope John XXIII|യോഹന്നാൻ ഇരുപത്തിമൂന്നാമൻ പാപ്പാവിരുദ്ധ പാപ്പ]]*
#യോഹന്നാൻ ഇരുപത്തിമൂന്നാമൻ മാർപ്പാപ്പ (1958–1963)

## ഇതും കാണുക
*മാർപ്പാപ്പമാരുടെ പട്ടിക

വർഗ്ഗം:മാർപ്പാപ്പമാർ
വർഗ്ഗം:മാർപ്പാപ്പമാരുടെ പേരുകൾ
വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
ജോൺ പോൾ മാർപ്പാപ്പ

റോമൻ കത്തോലിക്കാ സഭയിലെ രണ്ടു മാർപ്പാപ്പമാർ **ജോൺ പോൾ മാർപ്പാപ്പ** എന്ന പേര് സ്വീകരിച്ചിട്ടുണ്ട്
*ജോൺ പോൾ ഒന്നാമൻ മാർപ്പാപ്പ (1978), തന്റെ മുൻഗാമികളായ ജോൺ ഇരുപത്തിമൂന്നാമന്റെയും, പോൾ ആറാമന്റെയും ബഹുമാനാർത്ഥമാണ് ഇദ്ദേഹം ഈ പേര് സ്വീകരിച്ചത്. ജോൺ പോൾ ഒന്നാമൻ 33 ദിവസമേ ഭരിച്ചുള്ളൂ.
*ജോൺ പോൾ രണ്ടാമൻ മാർപ്പാപ്പ (1978&ndash;2005), പോളണ്ടുകാരനായ ആദ്യ മാർപ്പാപ്പ.  തന്റെ മുൻഗാമിയോടുള്ള ബഹുമാനാർത്ഥമാണ് അദ്ദേഹം ഈ പേര് സ്വീകരിച്ചത്.

## ഇതും കാണുക
*മാർപ്പാപ്പമാരുടെ പട്ടിക

വർഗ്ഗം:മാർപ്പാപ്പമാർ
വർഗ്ഗം:മാർപ്പാപ്പമാരുടെ പേരുകൾ
വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ